“Nəsimi poeziyasının nurunda” adlı dəyirmi masa\nCəfər Cabbarlı adına Respublika Gənclər Kitabxanasında 17 iyul 2019-cu il tarixdə görkəmli Azərbaycan şairi, mütəfəkkir İmadəddin Nəsiminin anadan olmasının 650 illiyinə həsr edilmiş “Nəsimi poeziyasının nurunda” adlı dəyirmi masa keçirildi.\nTədbiri Cəfər Cabbarlı adına Respublika Gənclər Kitabxanasının direktoru Oruc Quliyev açıb dövrünün görkəmli mütəfəkkiri, şair, ədəbiyyatımız tarixində ana dilində yaranan fəlsəfi qəzəlin banisi İmadəddin Nəsiminin yaradıcılığının Azərbaycan dili və ədəbiyyatının inkişafında mühüm mərhələ olmasından danışdı.\nKitabxananın elmi işlər üzrə direktor müavini Xalidə Musayeva dilin zənginliklərindən qəzəllərində özünəməxsus bir ustalıqla istifadə edən İmadəddin Nəsiminin mürəkkəb yaradıcılıq yolu keçməsi, yaradıcılığa aşiqanə şerlərlə başlayıb sonralar dövrün siyasi, ictimai, əxlaqi mövzularında əsərlər yazması mövzusunda çıxış etdi.\nFilologiya üzrə fəlsəfə doktoru, dosent, nəsimişünas alim Zəkulla Bayramlı “Nəsiminin həyat və yaradıcılığı, özündən sonrakı Azərbaycan ədəbiyyatına təsiri” mövzusunda məruzə etdi.\nAMEA-nın Nizami Gəncəvi adına Ədəbiyyat İnstitutunun Yeni Dövr Azərbaycan Ədəbiyyatı İnstitutunun aparıcı elmi işçisi, filologiya üzrə fəlsəfə doktoru, dosent Xədicə İsgəndərli, kitabxananın şöbə müdiri Yeganə Qarayeva çıxışlarında Nəsiminin bədii yaradıcılığının Azərbaycan poeziyasının və ədəbi dilinin inkişafında rolunu xüsusi qeyd etdilər.\nAzərbaycan Dövlət Milli Konservatoriyasının tələbəsi Arzu Məmmədova Nəsiminin sözlərinə bəstələnmiş musiqi nömrələri ifa etdi.\nSənətşünaslıq üzrə fəlsəfə doktoru, aktrisa Zülfiyyə Eldarqızı Nəsiminin “Etməgil”, “İstəməz” qəzəllərini söylədi.\nTədbir boyu Nəsiminin həyat və yaradıcılığına həsr olunmuş video-çarx nümayiş edildi.\nDəyirmi masanın sonunda “Məndə sığar iki cahan” adlı kitab sərgisinə baxış keçirildi.


Suxari yemək arıqladır, ya yox\nPəhriz saxladıqda imtina edilən ilk qida çörəkdir. Lakin çörəkdən tamamilə imtina etmək bəzən çoxlarına çətin olur. Bu halda isə onlar suxariyə müraciət edirlər. Suxari sevməyənlər isə lavaş və ya qara çörəyə üz tuturlar. Bəs onların kökəltmədiyi doğrudurmu? Bu haqda Aile.lent.az-ın suallarını cavablandıran dietoloq Leyla Zülfüqarlı deyir ki, ümumiyyətlə, çörək qrupuna qarşı fikirlər birmənalı deyil. Mütəxəssis çörəkdən imtina edərək suxari, lavaş, qara çörəklə qidalananların məqsədinin əslində nisbətən az kalorili çörək məhsulları qəbul etmək olduğunu bildirir. Lakin bu halda çörəyə alternativ kimi suxari yemək uğurlu seçim sayılmır: “İnsanların məqsədi hər hansı bir formada ağır karbohidratdan imtina etməkdir. Amma rasional qidalanma mexanizmi ilə müqayisə etsək, burada çox ciddi yanlışlıqlar var. İlk növbədə “suxari kökəltmir” fikrinə aydınlıq gətirək. Əgər suxari yenə də ağ undan bişirilmiş çörək növündəndirsə, onun sadəcə qurudulması nəticəsində tərkibi quruyur və bir az kalorisi azalır. Amma orqanizmə ötürülən tərkibi mürəkkəb karbohidrat olaraq qalır. Bu halda isə orqanizmin arzu etdiyi çörək məhsulu olmur”.\nÜyenin Yeni Konuları Əsəbisinizsə, bu idmanı edin Qız uşaqlarına yetkinliyi nə vaxt izah edək Həzmi asanlaşdırır, çəkini azaldır - Kətan toxumunun 8 Faydası Tramp Şimali Koreyanı müharibə ilə hədələdi


Bir sazişin sirri - Medianews\nNəşr edilib: 2019/04/19 9:57 Rubrika: Köşə Baxış sayı: 562 Müəllif: Zamin Hacı\nBakıdan naməlum bir şəxs (amma burasını bilirəm ki, ya xandı, ya İran mollası) götürüb mənə föhş yazır və sübuta yetirir ki, dünyada şöhrətli və əzəmətli şəhərlərin əvvəlincisi Təbrizdi, çayların əvvəlincisi Araz çayıdı və kəndlərin əvvəlincisi Danabaş kəndidi və bunu da yazır ki, İran hökumətinin az-çox tənəzzüldə olmağına bais məhz Molla Nəsrəddindir. Tiflisdə… Görüm nə istəyirdim deyim… Yadımdan çıxdı…”\n(“Molla Nəsrəddin” jurnalı, 26 may, 1906-cı il)\nDeyir cəhənnəmdə bir daş varmış, götürən də peşman olurmuş, götürməyən də. Bu məsəlin məkan olaraq yerini zülmət kimi də göstərən variantı var. Ancaq hər iki halda məsəl nə üçün yaranıbdır, mənası nədir, şəxsən mən bilmirəm. Son günlər nəsə tez-tez yadıma düşür.\nKeçən yazımda Gürcüstanda kitab, kitabxana işlərinin inkişafından bəhs eləmişdim, bir fakt yadımdan çıxmışdı: indi orada 21-ci Beynəlxalq Kitab Festivalına hazırlaşırlar. Festival 30 may-2 iyun aralığında Tiflisdəki “Expo Georgia” sərgi mərkəzində keçiriləcəkdir. “11-ci pavilyon təhsil və nəşriyyat sektoruna, 6-cı pavilyon isə keçənilki kimi uşaq ədəbiyyatına həsr olunacaqdır. İştirakçıların qeydiyyatı aprelin 19-na qədər davam edəcəkdir” – tədbirin anonsunda deyilir.\nBizdə də neft-qaz sərgiləri, maşın yarışları keçirilir. Gürcülər qoy paxıllıqdan çatlasınlar. Onlarda belə tədbirlərin elanında adətən axırda “giriş sərbəstdir” yazırlar. Bizdə isə maşın “vıjj” edib keçəcəksə, ona qıraqdan da baxa bilməzsən – hasar çəkirlər. Üstəlik, mən onların beynəlxalq kitab festivalının tarixçəsinə fikir verdim. 21-ci festival. Ciddi tarixdir. Deməli, bu işi başdansovdu, biratımlıq etmirlər, ənənəyə çevirə biliblər. Relsə salıblar. Özü də 2019-cu ildən geri sayıb 21 il qayıtsaq düşürük 1998-ci ilə. Elə bir vaxt ki, bütün Qafqaz, Gürcüstan da içində olmaqla xaosun, vətəndaş savaşlarının əlində inləyirdi. Şahidlər deyir ki, o zamanların Gürcüstanında yolkəsən banditlərin əlindən harasa rahat getmək imkansız idi. Korrupsiya da tüğyan edirmiş. Ancaq buna baxmayaraq kitab festivalı başladıblar. Biz isə o zaman, deyəsən, SİDSUH-un hansı marşrutla yürüş keçirməsini müzakirə edirdik. Ya da Əbülfəz bəyin Kələkidən nə üçün gec qayıtmasını. 1998-in 12 sentyabrında isə Pənah bəyin başını yarmışdılar, Sahil bağının yanında qanı şoralanmış gedirdi. Yadımda deyil başqa nələr olmuşdu. Hər halda, kitab sərgisini müzakirə eləmədiyimiz dəqiq yadımdadır. O dövrdən ədəbi mühit adına bir xatirə yadımda qalıb: rəhmətlik şair Ələkbər Salahzadə İstiqlaliyyət küçəsində AYB-nin orqanı “Ulduz” jurnalının hələ kiməsə satılmamış redaksiyasında rayon şoru ilə ucuz araq içir, gənc şairlərə poeziyanın əzablı yollarından danışırdı. Ələkbər müəllim oranın redaktoru olmalıydı. Dəhlizin bir tərəfində isə “Azərbaycan” ədəbiyyat jurnalının redaksiyasını “bomjlar” yandırmışdılar, mən isə bu münasibətlə jurnalın şefi Yusif Səmədoğlundan açıqlama almışdım. Yusif müəllim jurnalistlərdən şikayətlənmişdi: “Bir qəzetdə yazıblar ki, Yusif bəyin kabineti yanıb, lakin bədbəxtlikdən baş redaktor içəridə olmayıb. Gör nə bədxahdırlar, mənim ölməyimi istəyirmişlər”. Məni gülmək tutmuşdu, çünki o qara yumoru başqa imza ilə özüm yazmışdım.\nErmənilərin də ən azı bir beynəlxalq kino festivalı var, “Qızıl ərik” adlanır. 15 ildir davamlı, hər il İrəvanda keçirirlər. Bizdə isə Rüstəm müəllim “Şərq-Qərb” festivalı düzəldib heç olmazsa öz filmlərinə “Qran pri” verirdi, hökumətin xoşuna gəlməyən uşaqlara qoşulandan onu da qadağan eləmişik.\nGürcülərin bizdən bir önəmli fərqi isə Avropaya yaxınlaşmaqda çox qabaqda olmalarıdır. Artıq Şengen vizası olmadan gürcüstanlılar Avropanın 22 ölkəsində (Almaniyadan Fransaya, Danimarkadan İspaniyaya qədər) sərbəst gəzə bilirlər. Biz isə guya mayda Avropa İttifaqı ilə hansısa saziş bağlamalıydıq, saxladılar payıza. Deyirlər Azərbaycan hakimiyyəti ilə Avropa qurumları hansısa məsələlərdə razılığa gələ bilməyiblər. İşin gülünc tərəfi isə odur ki, biz millət olaraq heç o razılaşılması çətinlik törədən məsələlərin nə olmasını bilmirik! Necə qəribə dostluq-qardaşlıqdırsa, hamıdan gizli saxlanılır. Yəqin istəmirlər göz dəysin. Hərçənd ortalıqda olmayan bu razılaşma və sazişin üstündə bizim müxalifətçilər arasında qırğın qopmuşdu. Bunlar niyə dalaşırdılar, camaata o da sirr qaldı.


4798 nəfər BDU dedi\n190 manatlıq birdəflik ödəmə ilə bağlı Nazirlikdən AÇIQLAMA\n31 Avqust 2016 11:41\nBu il ali təhsil müəssisələrinə keçirilən qəbul imtahanlarında respublika ali məktəbləri arasında ən çox tələbə qəbulu Bakı Dövlət Universitetinin payına düşür. Cari ildə BDU-ya 4798 tələbə qəbul olub ki, bu da ötən tədris ilindən 526 nəfər çoxdur.\nUniversitetin Mətbuat və informasiya şöbəsindən Publika.az-a bildirilib ki, 4798 tələbədən 2349-u dövlət sifarişi əsasında qəbul olunub. Bu da respublika ali təhsil müəssisələri üzrə ən böyük rəqəmdir və respublika üzrə dövlət sifarişi əsasında ayrılmış ümumi yerlərin 20%-nə qədərini təşkil edir. Qəbul imtahanı verən tələbələrdən 600 və daha yüksək bal toplayan 299 nəfəri, ümumilikdə isə 500-700 arası bal toplayan 1296 nəfəri Bakı Dövlət Universitetini seçib. Eyni zamanda 3-cü ixtisas qrupu üzrə 700 bal toplayan 1 nəfərin seçimi də BDU olub. Qeyd edək ki, bu gün təbiət, fundamental, humanitar və sosial elmlər sahəsi üzrə çoxprofilli ali təhsil ocağı olan Bakı Dövlət Universitetinin 17 fakültəsində bakalavriat pilləsində 60, magistratura pilləsində isə 37 ixtisas və 204 ixtisaslaşma üzrə təhsil alan tələbələrin sayı 21 mindən çoxdur.\nEyni zamanda bu ildən etibarən BDU-nun Qazax filialına 8 ixtisas üzrə tələbə qəbulu aparılıb. Həmin ixtisaslardan Turizm və otelçilik, Ekologiya və Biologiya müəllimliyi yeni ixtisaslardır.


İÇİNDƏ İŞIQ OLANLAR -- HƏYATDAKI İŞIQ QƏDƏR PARLAQ İNSANLAR HƏRƏSİ ÖZ İŞIĞINI ÜZƏ ÇIXARTSA, DÜNYA HEÇ VAXT QARANLIQ GÖRÜNMƏZ KAİNATDAN\nBölüm: ƏDƏBİ MÜHİT\nNəşr edilib 03.05.2020 14:08\nBöyük Allahın insan övladına xatir yaratdığı dünyada -- bizi əhatə edən yaşadığımız aləmdə bəşəriyyətin yaratdıqları müxtəlifdir. Bu müxtəliflik sadəcə maraqlı, təəccüblü və heyrətamiz deyil, həm də, öz rəngarəngliyi ilə, təsəvvür edə biləcəyimizdən də gözəldir. Məhz buna görə, yəni, anlayışı olduqca çoxşaxəli bu gözəl dünyanı onun üçün yaratdığından, insan övladı həmişə Ulu Tanrıya duaçıdır və bu gözəlliklər aləmində yaşadığından özünü xoşbəxt sayır. Bu xoşbəxtliklər əhatəsindəki hər bir insan onu əhatə edən dünyanı -- yaşadığı aləmi, sadə dildə desək, ətrafındakı kainatı fərqli şəkildə təqdim etdiyindən, dünyadakı müxtəlifliklər də ilahi bir rəngarənglik alır.\nBəli, bizi əhatə edən dünya müxtəlif olduğundan gözəl görünür hamıya. Elə, bu müxtəlifliyin başlıca səbəbi ondadır ki, bu mühit daxilində əsas varlıq olan insan övladının hər biri özünəxas fərqli kriteriyalara malikdir -- dünyagörüşü, fikir və düşüncəsi, hətta yaşam tərzi belə müxtəlifdir. Tarix boyu cəmiyyətdəki bu müxtəlifliklər, adətən, assimilyasiya və ya izolyasiya siyasəti vasitəsilə tənzimlənib. Və sonda dünya dövlətlərinin əksəriyyətində etnik, irqi, dini və mədəni müxtəlifliklər yaranıb. Cəmiyyətdəki bu mövcud müxtəlifliklərin formalaşması, həm də tarixi proseslərin inkişafının nəticəsi kimi, obyektiv xarakter daşıyır. Bundan başqa, bu müxtəliflik hər bir insan övladının mənsub olduğu xalqın etnik-mədəni dəyərlərini, mədəniyyətlərini xarakterizə edir, onların dünyagörüşü və fəaliyyətlərinin əsasını təşkil edir. Bir sözlə, etnik-mədəni müxtəliflik xalqların həyatında müsbət rol oynayır. Buna görə də, etnik-mədəni müxtəlifliyin qorunması hər bir dövlət tərəfindən həyata keçirilən tənzimlənmə siyasətində tərkib hissəyə çevrilib. Eləcə də, nüfuzlu beynəlxalq təşkilatlara üzv olan dövlətlər bu müxtəlifliyin, qeyri-maddi mədəni irsin -- bayramların, ənənələrin, adətlərin və dillərin qorunması haqqında konvensiya, bəyannamə və qərarlar qəbul edib, onları\ntəsdiqləməklə mədəni müxtəlifliklərlə əlaqədar dəyərlərin tanınmasını, qorunmasını, eləcə də yerli, milli və beynəlxalq səviyyədə fəal təbliğ olunmasını öhdələrinə götürüblər. Konkret desək, əsas məqsədləri hər bir insan övladının mənsub olduğu xalqa aid mədəni müxtəlifliyin əhəmiyyətini və dəyərini dərindən dərk etməyə imkan yaratmaq olub.\nİrqindən, etnik mənsubiyyətindən, dinindən, dilindən, mədəni fərqindən və cinsindən asılı olmayaraq, hər bir insan müxtəlif şərtlər altında dünyaya göz açır. Və dünyaya göz açdığı gündən, özünü tam tanıya bilmə anınadək, müxtəlif hadisələrlə üzləşir. Bu hadisələr onlara bəzən həyata qarşı sarsılmaz inam, bəzən dözülməz gücsüzlük, bəzən də ümidsizlik bəxş edir; Hərçənd ki, hər bir insan övladı üçün düzgün düşüncə anlayışı daha mühüm və önəmlidir. Bu isə o deməkdir ki, düzgün düşünən insan ətrafı düzgün dərk etmə qabiliyyətinə malik olur; Ətrafda baş verənlərə qulaq asıb, dinləyir, dinlədikcə anlayır və sonda, anlaşılan hər şeyə aid düzgün fikirlərini söyləyir.\nDüzgün düşünən insan, həm də optimist hesab edilir. Optimist insan çətinliklərdən qorxmayandır, sabahın bu gündən daha yaxşı olacağına inanandır, qarşılaşdığı problemləri təbii sayan və bunu özünə dərd etməyəndir. İnsani xüsusiyyətləri optimistin tam əksi olan insan isə, pessimist hesab olunur. Bir sözlə, pessimist insan neqativ düşüncə sahibidir və düzgün düşüncə anlayışının əhəmiyyətini dərk edə bilmir. Bütün hadisələrə keçmişin pis xatirələri ilə baxır və xoş gələcəyə inamı yox dərəcəsindədir.\nDoğrudan da, uğur qazanmaq, nailiyyətlər əldə etmək, bununla da xoşbəxt olmaq istəyən insan düzgün düşünməli, həyatda rastlaşdığı problem və çətinlikləri unudaraq, ən azı, bir gözəl hadisəni xatırlayıb, uğurlu addımları üçün yol aça bilməlidir. Düzgün düşüncə ilə addımlanan hər bir yol, həm də xeyirli nəticələr üçün yol açır. Elə, buna görədir ki, düzgün düşünən insanın həyatı düzgün şəkildə davam edir, yaşamı daim xoş düşüncələrindən ibarət olur. Fikrimcə, düzgün düşüncələrlə var olmağın özü də bir xoşbəxtlikdir insan həyatında. Həyatdakı bütün seçimlər insan övladının öz əlində olduğu kimi, düşüncələrini davranışlarında əks etdirmək də öz əlindədir. İnsan düşüncələri ilə var olur, davranışları ilə özünü tanıdır. Buna görə də, davranış və düşüncə bir-biri ilə bağlı olan amillərdir.\nDüzgün düşüncə anlayışının əhəmiyyətliliyini isə, davranışın insan həyatındakı rolundan anlamaq mümkündür ki, o nə qədər vacibdir. Davranışlara təsir edən düşüncələrin açarı isə, yalnız, insan beynində yerləşir ki, o da doğru və ya yalnış qapıları çox aydın şəkildə görməkdə çətinlik çəkmir. Bəzən isə, çətinlik çəkməsə də, yalnış qapının verdiyi mənfi nəticələri, sonda olsa belə, görməyə müvəffəq ola bilir.\nDuyğular isə, 3D adlanan duyğu, düşüncə, davranış üçbucağının başlanğıc nöqtəsidir. Hər bir insan düşüncə və davranışlarından öncə, duyğularına diqqət yetirməli, davranışlarına və düşüncələrinə təsir edəcək duyğularına hakim olmağı bacara bilməlidir. Çünki bəzən duyğular işıqlı görünən bir yolun əslində zülmət qaranlıqdan ibarət olduğunu görə bilmir. Bu yola belə davam edə biləcəyini düşünüb, elə davranır ki, sanki çox rahatdır belə davam etmək, çünki zülməti işıq görür. Və bu yolda yeriyərkən, heç özü də bilmədən yıxılır.\nGetdiyimiz yolda yıxılaraq dərs almaq yerinə, yolun zülmətini əvvəlcədən görüb, onu dəyişmək daha xeyirli olduğu kimi, yalnış duyğuların da düşüncələrimizə təsir edib, davranışlarımızda pis nəticələrə yol açacağının fərqinə vararaq, onu əvvəlcədən dəyişdirə bilməyi bacarmalıyıq.\nDüzgün düşüncə, davranış və duyğularla var olan insan işıq qədər parlaqdır həyatda! İçində işıq olmayan insan isə, əslində yoxdur bu dünyada! Bir də ki, hərə öz işığını üzə çıxartsa, dünya heç vaxt qaranlıq görünməz kainatdan!\nAzərbaycan Dillər Universitetinin filologiya fakultəsinin jurnalistika ixtisasının 1-ci kurs tələbəsi.


Tarix: 2-12-2017, 21:49 Oxunma sayı: 443 Bölmə: Funksiyalar / Video\nXeberle.com xezerxeber.az-a istinadən məlumat verir ki, Bakıda metronun 20 yanvar stansiyasından Abşeron rayonu Pirəkəşkül qəsəbəsi istiqamətinə hərəkət edən 114 saylı marşurt avtobusunun sürücüsü "Yol hərəkəti qaydaları"nı kobud şəkildə pozub. Belə ki, sürücü yüksək sürətlə hərəkət edərək yolda avtobusu yerində fırladıb.\nKadrlardan da aydın olur ki, avtobusun içərisində sərnişin yoxdur. Hadisənin isə Bakı- Pirəkəşkül yolunda qeydə alındığı bildirilir. Sürücü yolda digər avtomobillərin gəlməməyindən istifadə edərək "avtoşluq" edir. Nəticədə həm özünün, həm də digər nəqliyyat vasitələri üçün təhlükə yaradır.\nYol polisindən isə bildirildi ki, məsələ araşdırlacaq və qanuna uyğun şəkildə sürücü cəzalandırlacaq. Onu İnzibati Xətalar Məcəlləsinə görə nəqliyyat vasitəsini idarə etmək hüququ bir il müddətinə məhdudlaşdırılmaqla, beş yüz manatdan yeddi yüz əlli manatadək məbləğdə cərimə və işin hallarına görə, pozuntunu törədənin şəxsiyyəti nəzərə alınmaqla, on beş gündən bir ayadək müddətə inzibati həbs gözləyir.\nTarix: 9-04-2016, 12:11 Oxunma sayı: 723 Bölmə: Cəmiyyət\nUkraynada bütün futbol liqaları dayandırıldı\nTarix: 18-03-2020, 11:13 Oxunma sayı: 440 Bölmə: İdman\nDİN Qəbələdən olan 25 nəfərin ermənilər tərəfə keçmək istədiyini TƏSDİQLƏDİ\nTarix: 29-02-2016, 12:53 Oxunma sayı: 977 Bölmə: Cəmiyyət\nTarix: 18-09-2020, 14:56 Oxunma sayı: 161 Bölmə: Təhsil\nTarix: 24-04-2018, 22:56 Oxunma sayı: 345 Bölmə: Sağlamlıq\nHazırda Azərbaycanda uşaqlar arasında suçiçəyi xəstəliyinə yoluxmada artım müşahidə edilmir.\nTarix: 15-08-2017, 11:50 Oxunma sayı: 446 Bölmə: Cəmiyyət / Maraqlı\nAzərbaycan əhalisinin sayı 2017-ci ilin əvvəlindən 40096 nəfər və ya 0,4 faiz artaraq 9850077


İslam Əməkdaşlıq Təşkilatı Ermənistanın təcavüzü ilə bağlı qətnamələr qəbul edib\nAzərbaycanda son sutkada 402 nəfər koronavirusa yoluxub, 650 nəfər sağalıb, 15 nəfər vəfat edib\nAzercell-in Mobil Göz və Mobil Diş Klinikaları 2020-ci il ərzində yüzlərlə insana təmənnasız tibbi xidmət göstərib!\nDYP: Yanvarın 25-dən rayon və şəhərlərarası gediş-gəlişə nəzarət edən postlar ləğv olunacaq\nPrezidentin islam və xristian dünyasına Şuşadan verdiyi mesaj – FOTO\nAzərbaycanda birinci bu şəxslər peyvənd olunacaq - CƏDVƏL\nBu iş yerlərinin fəaliyyətinə icazə verildi - SİYAHI\nBərbərxana və gözəllik salonları bu tarixdən AÇILIR\n23:10 - 28 Noyabr\nBu ilin noyabrın 27-28-də Niger Respublikasının paytaxtı Niamey şəhərində İslam Əməkdaşlığı Təşkilatının (İƏT) Xarici İşlər Nazirləri Şurasının 47-ci iclası keçirilib.\nAzərbaycan Respublikasının Xarici İşlər Nazirliyinin Mətbuat xidməti idarəsindən Avropa.info-ya bildirilib ki, İƏT Xarici İşlər Nazirləri Şurasının iclası çərçivəsində Ermənistanın Azərbaycana qarşı təcavüzü ilə bağlı siyasi, iqtisadi və mədəni məsələləri əhatə edən qətnamələr qəbul edilib.\nQeyd etmək istərdik ki, İƏT tərəfindən ənənəvi olaraq hər il qəbul olunan bu qətnamələrə bölgədəki son vəziyyət nəzərə alınmaqla yeni müddəalar daxil edilib.\n“Ermənistan Respublikasının Azərbaycan Respublikasına qarşı təcavüzü” adlı qətnamədə bu ilin 27 sentyabr tarixində Ermənistanın Azərbaycana qarşı yeni təcavüzü, təcavüz çərçivəsində mülki şəxslərə və mülki infrastruktura böyük zərərin vurulması, o cümlədən Azərbaycanın cəbhə zonasından kənarda yerləşən Gəncə, Bərdə, Tərtər şəhərlərinin sıx yaşayış məskənlərinin ağır artilleriya, ballistik və kaset raketlərinin hücumuna məruz qalmasını qətiyyətlə pislənilib. Ermənistan qüvvələri tərəfindən Azərbaycan mülki əhalisinə qarşı törədilən aktlar müharibə cinayəti və insanlıq əleyhinə cinayət kimi qiymətləndirilib. Sənəddə Azərbaycanın cavab əməliyyatları nəticəsində işğal olunmuş ərazilərinin əhəmiyyətli hissəsini azad etməsi və hərbi əməliyyatların dayandırılması üzrə 2020-ci il 10 noyabr tarixli üçtərəfli Bəyanatı üzv ölkələr tərəfindən alqışlanıb.\n“Azərbaycan Respublikasına iqtisadi yardım” adlı qətnamədə Azərbaycan ərazilərinin işğaldan azad olunmasının Azərbaycan ərazisindəki bir milyondan çox məcburi köçkünlərin öz evlərinə təhlükəsiz və şərəfli qayıdışına və beləliklə də ciddi humanitar problemlərin aradan qaldırılmasına imkan verəcəyi qeyd olunur. Bu xüsusda üzv ölkələrə, İslam İnkişaf Bankı və digər İslam institutlarına işğaldan azad olunmuş torpaqlara məcburi köçkünlərin geri dönüşünü təmin etmək üçün bu ərazilərin yenidən qurulması və bərpasında Azərbaycan hökumətinə və xalqına yardım etməyə çağırış öz əksini tapır. Burada, habelə bütün beynəlxalq institutlar Azərbaycanın iqtisadi və sosial inkişaf fəaliyyətini dəstəkləməyə çağırılır.\nQeyd etmək istərdik ki, qətnamələr İƏT-in 57 üzv ölkəsi tərəfindən qəbul edilib.\nOxunma sayı: 1618\n22:58 - 16 Yanvar\n22:40 - 16 Yanvar\n22:22 - 16 Yanvar\n19:30 - 16 Yanvar\n21:12 - 16 Yanvar\nPrezidentdən sərəncam: “Azərlotereya”nın idarəetməsi Türkiyə şirkətinə verilir\n20:55 - 16 Yanvar\n18:52 - 16 Yanvar\n18:35 - 16 Yanvar\nİlham Əliyevlə Ərdoğan arasında telefon danışığı : "Türkiyə qardaş Azərbaycanı dəstəkləməyə davam edəcək"\n18:01 - 16 Yanvar\nƏrdoğan Qarabağ müharibəsi zamanı Makronun görüşmə xahişini rədd edib : Fransa lideri məktub yazaraq yalvardı - Politoloq şərhi\n14:11 - 16 Yanvar\n12:59 - 16 Yanvar\n"Qarabağa səfərlərə Rusiya sülhməramlıları deyil, Azərbaycan icazə verməlidir" - Mövlud Çavuşoğlu\n22:40 - 15 Yanvar\nƏdliyyə Nazirliyinin 2020-ci ildəki fəaliyyətinin yekunları müzakirə olunub - FOTO\n23:26 - 15 Yanvar\n22:33 - 15 Yanvar\nAzərbaycan İnvestisiya Holdinqinin Müşahidə Şurasının növbəti iclası keçirildi - FOTO\n21:58 - 15 Yanvar\n21:40 - 15 Yanvar\n21:04 - 15 Yanvar\n20:12 - 15 Yanvar\nİşğaldan zərər çəkmiş ərazilərin bərpası və yenidən qurulması üzrə Dövlət Komissiyası ləğv edilib\n19:37 - 15 Yanvar\n18:04 - 15 Yanvar\nCeyhun Bayramov finlandiyalı həmkarı ilə Qarabağ bəyanatını müzakirə etdi\n18:45 - 15 Yanvar\nSahibə Qafarova Əfqanıstanın səfiri ilə görüşüb\n22:15 - 15 Yanvar\nÇavuşoğlu: “Qarabağ üzrə Monitorinq Mərkəzi təmas xəttindən 8 km məsafədə olacaq”\n18:27 - 15 Yanvar\n18:10 - 15 Yanvar\nBirinci vitse-prezident Mehriban Əliyeva: Doğma, sevimli, əvəzolunmaz Şuşa! Tezliklə görüşənədək! - FOTO\n17:32 - 15 Yanvar\nPrezident İlham Əliyev: “Bu oğrular qaçaqaçda kondisioneri də söküb aparıblar” - VİDEO\n17:20 - 15 Yanvar\nPrezident Qarabağdakı separatçılara: "Siz buradasınız, yaxındasınız. Gəlin alın, görüm necə alırsınız?"\n18:00 - 15 Yanvar\n16 Yanvar - 2021\nYanvarın 18-dən 25-dək 5 şəhər və 12 rayona giriş-çıxışa necə icazə veriləcəyi açıqlanıb


Bakının mərkəzində erməni bolşeviklərinin adına klub açıldı – VİDEO – Editor.az\nAna səhifə » Cəmiyyət » Bakının mərkəzində erməni bolşeviklərinin adına klub açıldı – VİDEO\nBakının mərkəzində erməni bolşeviklərinin adına klub açıldı – VİDEO\n11:09 | 08.09.2017\nÖtən əsrin 20-ci illərində Azərbaycan xalqına qarşı qətliamlar törədən, üzvləri arasında erməni daşnaklarının da olduğu 26 Bakı komissarının adına paytaxtda klub açılıb. Özü də vaxtı ilə “26-lar” adı ilə tanınan indiki ”Sahil” bağının yaxınlığında.\nEditor.az Oxu.az-a istinadən xəbər verir ki, bu barədə Xəzər TV-yə tarixçi alim Dilavər Əzimli məlumat verib.\nTV-nin əməkdaşları alimin dediyi məkanda olublar. Həqiqətən də, restoranın girişində rəqəmlə 26, digər tərəfində isə ingiliscə 26 sözü yazılıb. Restoranın sahibi Ramin Məmmədov alimin fikirləri ilə razılaşmır.\nTarixçi alim Dilavər Əzimliyə görə, məhz bu ərazidə belə adla restoranın açılması şübhələri daha da artırır. Eyniadlı restoran paytaxtın başqa yerində də açıla bilərdi.\nRamin Məmmədov deyir ki, əgər bağın adını verəsi olsaydı, hazırkı adı, yəni “Sahil” qoyardı. O, vətən xaini olması ilə bağlı sosial şəbəkələrdə səsləndirilən iddialarla da razılaşmır.\nTarixçi alim Dilavər Əzimli hesab edir ki, müvafiq qurumlar bununla maraqlanaraq, məsələni dəqiq araşdırmalıdırlar.


Obama Mehemmed Əlinin boks elceklerini yadigar saxlayır - Azadlıq Xeber\nObama Mehemmed Əlinin boks elceklerini yadigar saxlayır\n05.06.2016 / 04:59 xeber – ABŞ prezidenti Barak Obama məşhur boksçu Məhəmməd Əlinin vəfatı ilə bağlı kədərlənir və hesab edir ki, o böyük bir insan olub.\nTrend-in RİA Novosti-yə istinadən verdiyi məlumata görə, bu barədə Ağ evin şənbə günü yaydığı bəyanatda deyilir.\nObama həmçinin bildirib ki, Əlinin boks əlcəklərini öz evində saxlayır, məhz o "əfsanəvi" şəkilin altında, hansında ki, 22 yaşlı çempion Sonni Liston üzərində qələbə qazandığı an təsvir olunub.\nMəhəmməd Əli 74 yaşında Finiks (ABŞ) xəstəxanalarının birində cümə günü dünyasını dəyişib. Boksçu orada son bir neçə gününü ağciyərində yaranan problemə görə keçirmişdi. İdmançı 1984-cü ildən Parkinson xəstəliyindən əziyyət çəkirdi.\nO, iyunun 10-da Kentukki ştatının Luisvil şəhərində dəfn olunacaq.


Sübh namazı niyə bəzən qəzaya gedir? | Ahliman.info\n26 Oktyabr 09:00\nSübh namazını dərk etməyə mane olan amillərdən biri – həyatında proqramsız olmasıdır. Bu cür insan nə yuxusunu və nə də gördüyü işlərini tənzim edə bilməz. Ona görə də sübh namazına qalxmaq onun üçün çətin olar.\nGecə ağır yatmağa səbəb olan amillərdən biri yatmazdan əvvəl çoxlu yemək yeməkdir. Həzrət İsa (ə) Bəni-İsrayilə buyurur: “Ey Bəni-İsrayil! Yeməyinizi çox etməyin! Hər kim yeməyini artırarsa, yuxusunu da artırmış olar. Hər kim yuxusunu artırar, namazını azaldar. (Nəticədə) qafillərin zümrəsindən olar”.\nHəzrət İsa (ə) buyurur ki, dünyaya bağlanmaq insanı ibadətə qarşı hövsələsiz edər. O, buyurur: “Necə ki, xəstə yeməyə baxır və ağrının şiddətindən onun ləzzətini hiss etməz, həmçinin dünyaya bağlı olan insan mal-dövlətə olan sevgisinə görə ibadətdən ləzzət almaz”.\nİnsanın sübh namazına durmasına çətinlik törədən mənəvi amillərdən biri – Allahı lazım olan qədər tanımamasıdır. Fərz edin ki, geniş səlahiyyəti olan bir nəfərlə görüşməlisiniz və o, da sizin probleminizi həll etməlidir. Gecəni rahat yata bilərsinizmi? İnsan əgər Allahın zatına və adlarına qarşı elmsiz olsa, onunla görüşə necə tələsə bilər ki? Ancaq əgər bilsə ki, sübh namazında söhbət etməli olduğu Varlıq onu heç nədən dünyaya gətirmişdir, bütün nemətlərindən ona əta etmişdir, O, bizə ruzi verən Varlıqdır. Əgər bilsək ki, biz var olmağımıza görə Ona borcluyuq, bizim yaşamağımız və ölməyimiz Onun əlindədir – əgər bunları bilsək və həqiqətini dərk etsək, namaza qarşı necə laqeyd ola bilərik ki?\nSəhər durmaq üçün iradə və əzm lazımdır. Durmaq istəmək kifayət deyildir. İradə zəifliyi insanın səhər namaz üçün durmağına mane olar. İmam Əli (ə) buyurur: “Əzm vasitəsilə süstlüklə mübarizə edin”.\n2. Qəylulə yuxusunu tərk etməyin. Həzrət Peyğəmbər (s) buyurur: “Səhər yemək yemək orucuna kömək edər. Qəylulə yuxusundan isə oyaq qalmaq üçün yardım alın”.\n7. Yatan zaman bəzi qaydalara riayət edin. Yatmazdan əvvəl dəstəmaz alın, “Tövhid”, “Nas”, “Fələq”, “Ayətül-kürsü” surələrini və ayələrini oxuyun və s. məsləhətli əməlləri yerinə yetirin.


Sifətlərində maska küçələrdə qaçırlarmış… – beş min il yaşı olan bayramın tarixi barədə | Gənc Ailə\nAna Səhifə AKTUAL Sifətlərində maska küçələrdə qaçırlarmış… – beş min il yaşı olan bayramın tarixi barədə\nSifətlərində maska küçələrdə qaçırlarmış… – beş min il yaşı olan bayramın tarixi barədə\nDünyada neçə Yeni il var?\nYəhudilərdə ilin başlandığı bayram Roş Xa-Şana adlanır. Bu bayramın qeyd edildyi günlər sentyabrın 5 ilə oktyabrın 5-i arasında günlərdən birinə təsadüf edir. Belə hesab olunur ki, Roş Xa-Şana insanın taleyini bir il əvvəldən müəyyən edir. İl gecəsi salamlaşmağa başlayan yəhudilər biri-birlərinə aşağıdakı arzuları ifadə edirlər: “Həyat Kitabında yaxşı ilə yazılasınız”. Bayram günü hala adlanan uzunsov burma çörəyi və ya almanı bala batırmaq adətdir.\nHindistandan fərqli olaraq Odessada və Birmada aprelin 1-də – zarafatlar və oyunlar günündə Yeni ili qarşılayırlar. Aprelin 13-də Yeni il Şri-Lankaya və Nepala, 14-də isə Laosa gəlir. Cibuti və Nigerdə Yeni ili avqust ayında, Suriyada sentyabrın 1-də, Efiopiyada sentyabrın 11-də, Qambiyada oktyabrın 7-də, Yəməndə noyabrın 18-də, Okeaniyada və Havay adalarında noyabrın ortalarında qarşılayırlar.\nMüsəlmanların Hicri təqvimi ilə Yeni il birinci ayın ilk günü daxil olur. Bu tarix hər il dəyişir. Ümumiyyətlə, müsəlman ölkələrinin əksəriyyətində – Əlcəzair, Bəhreyn, İordaniya, Livan, Mərakeş, Oman, Sudan, Suriya, Tanzaniya və digərlərində Məhərrəm ayının birinci günü yeni ilin başlanğıcı kimi qeyd edilir.\nDəmrədə Nikolayın adı ilə adlandırılan kilsədə isə hələ də III-IV əsrlərə məxsus arxitektura elementləri qalmaqdadır. Türklər hazırda bu kilsəni “Noel baba kilsəsi” adlandırırlar. Rəvayətə görə, Müqəddəs Nikolay bəzəkli keşiş papağı olan mitra və ağ yepiskop mantiyası geyinir, atın üstündə gəzir. Onu həmişə efiopiyalı qulluqçu Qara Pyotr müşayiət edir. Qulluqçunun belində sözə baxan uşaqlar üçün hədiyyə dolu kisə, əlində isə dəcəllər üçün çubuq olur.\nAvstriyada Silvestr, Altay diyarında Sook-Taadak, İngiltərədə Milad Ata, Belçika və Polşada Müqəddəs Nikolay adlanan Şaxta babanın digər maraqlı adlarına da rast gəlmək mümkündür. Məsələn, Yunanıstan və Kiprdə o, Müqəddəs Vasili, İtaliyada Babo Natale adlanır. İtaliyada hesab edirlər ki, Babo Natale sözəbaxan uşaqların yanına xeyirxah pəri Befana ilə gəlir və onlara hədiyyələr verir. Dəcəl uşaqlar isə zalım pəri Befana tərəfindən cəzalandırılır. Qazaxıstanda Ayaz-ata, Kalmıkiyada Zul, Kambocada Hərarət Baba, Çində Şo Xin və ya Şen Dan Laocen, Monqolustanda Uvlin Uvqun adlanan Şaxta babaya Özbəkistanda Korbobo (Qar baba) adı verilib. Yeni il gecəsi özbək qışlaqlarına uzunqulağın belinə minmiş, zolaqlı xalat geyinmiş “Qar baba” daxil olur. O, bayram təbrikini çatdırır, hədiyyələrini paylayır. Fransada Yanvar baba və ya Per Noe Şaxta baba isə əsa ilə gəzir və başına enli şlyapa qoyur.\nÜmumiyyətlə, müəmmalı sayılan Qar qız obrazı ilk dəfə olaraq Rusiyada meydana gəlib. Rusiya folklorunda bildirilir ki, o, qar dənələrindən yaranan qızdır. 1873-cü ildə A.N.Ostrovskinin “Qar qız” pyesi, daha sonra Sovet İttifaqında Qar qızın Yeni ilin əsas qəhrəmanlarından biri sırasına aid edilməsi bu obrazın digər dünya ölkələrinə yayılmasına də səbəb olub.\nAlmaniyada, Reyn çayının yuxarı sahillərində, Elzasda ilk dəfə olaraq gildiyalar və sex təşkilatları Yeni il ağacı quraşdırmağa başlayıblar. Daha sonra burada yaşayan ailələr eyni qaydada hərəkət edib və beləliklə, bütün Avropada ağac bəzəmək ənənəsi yaranıb. Ancaq ilk dəfə olaraq yolka ağacları yox, fıstıq ağacı bəzədilirdi. Daha sonra həmişəyaşıl olduğu üçün yolkaya üstünlük verilib. Yolkanın bəzədilməsi tarixi də olduqca maraqlıdır. Əvvəllər bu bəzək sadəcə ağacın başına “vifleyem ulduzu” və ya müsəlmanlarda deyildiyi kimi, Beyt Ləhm ulduzunun qoyulması ilə məhdudlaşırdı. Rəvayətə görə, həmin ulduz İsa Məsihinin doğuluşundan xəbər verir. Bunun ardınca küknara şarlar da asmağa başladılar. Bu şarlar Adəm və Həvvaya yeməyə qadağan olmuş almaların simvolu sayılır. Bundan sonra ağaclardan müxtəlif fiqurlar asılmağa başlandı. İlk bəzək şarları isə 1848-ci ildə Saksoniyada hazırlanıb.\nqəribə Yeni il\nNiderland və Belçikanın demək olar ki, hər bir bölgəsində Yeni il münasibətilə özünəməxsus şəkildə peçenye və vafli hazırlanır. Niderlandda “slem” adlanan xüsusi yeni il içkisi də var. Bu qaynar süddən hazırlanır və onun tərkibinə çay, şəkər, darçın, limon, zəfəran, mixək və qoz əlavə olunur.\nBritaniyada Yeni ildə ənənəvi olaraq punş içilir. Hind dilində tərcümədə “pənc” – beş adlanan bu içkinin tərkibində beş komponent var. Onlardan ikisi alkoqollu, üçü isə alkoqolsuz olmalıdır. Bundan əlavə, Yeni il gecəsi süfrədə yemək bol olmalıdır ki, qarşıdan gələn il bərəkətli olsun.\nŞotlandiyada yeni il Hoqmani adlanır. Adətə uyğun olaraq, qatranla dolu olan çəlləkləri yandırır və onları küçələrdə diyirləməyə başlayırlar. Bununla da şotlandlar belə hesab edirlər ki, onlar köhnə ili yandırır və Yeni ili dəvət edirlər. Onların fikrincə, Yeni ildə evlərinə daxil olan birinci şəxsdən bütün il ərzində ailələrinin uğur və ya uğursuzluqları asılıdır. Belə hesab olunur ki, ən böyük uğuru evə hədiyyə gətirən qara saçlı kişidir. Bu ənənə “ferst futinq” adlanır. Həmçinin Yeni il gecəsində ocaq qalanır və saatların 12-ni vurması gözlənir. Saatlar 12-yə yaxınlaşanda evin sahibi səssizcə ayağa qalxır və qapını açır. Saatın əqrəbi son zərbəni vurana qədər qapı açıq qalır. Beləliklə, Yeni il evə daxil olur.\nVyetnamda Yeni il “tet” adlanır. Bayram Vyetnamda 21 yanvar və 19 fevral tarixləri arasında qeyd edilir. Burada Yeni ilin keçirilmə tarixi ilbəil dəyişir.\nVyetnamlıların fikrincə, hər bir evdə Allah yaşayır və o, Yeni il axşamı səmaya qalxaraq ailə üzvlərinin ili necə başa vurması barədə məlumat verir. Belə hesab edilir ki, Yeni ildə evə birinci kimin girməsinin böyük əhəmiyyəti var. Bu səbəbdən bayram yalnız sınaqdan çıxmış adamlarla qarşılanır. Adətə görə, bayram gecəsi suya karp balığı buraxmaq lazımdır. Çünki göyə qalxan Allah məhz bu balığın belində yaşayır. Yeni il axşamını vyetnamlı xanımlar qırmızı və sarı, kişilər isə qara rəngli libasla qarşılayırlar. Axşam isə əjdahanın rəqsi nümayiş etdirilir. Əsasən Yeni il gecə qarşılanır. Vyetnamlılar küçələrdə ocaq qalayaraq düyüdən müxtəlif xörəklər hazırlayırlar.\nKubada Yeni il günü evdə olan bütün qab-qacaq su ilə doldurulur və gecəyarı pəncərədən çölə atlır ki, Yeni il su kimi aydın və təmiz olsun. Maraqlıdır ki, Kubada gecə yarısı saatlar 11 dəfə vurur. Çünki 12-ci zəng artıq Yeni ilə düşür. Bu səbəbdən saatlara “istirahət verilir”.\nGeriAta-anamız məni çox istəyir, yoxsa səni? İrəliBayram təmizliyi edərək kalori yandırın


Kiraye evler Nerimanovda 2018 | Arenda.az saytında\nKiraye evler Nerimanovda 2018 son zamanlar sərfəli qiymətlərlə metropolitenin Nəriman Nərimanov stansiyası yaxınlığında kirayə ev axtaran şəxslər tərəfindən axtarılan elanlardır. Bu ərazi ekoloji cəhətdən təmiz olması və şəhər mərkəzinə nisbətən yaxın olması səbəbilə müştərilərin diqqətini çəkir. Yaxınlığında bir çox iri həcmli ticarət mərkəzlərinin, bankların, parkların, uşaq bağçalarının və məktəblərin olması bu ərazini xüsusilə ailəli şəxslər üçün olduqca unikal edir.\n2 otaqlı 90 m² 10/15 mərtəbə\nKiraye evler Nerimanovda 2018 elanları Arenda.az saytında sizlər üçün!\nKiraye evler Nerimanovda 2018 elanları burada sərfəlidir! Siz də sərfəli qiymətlərlə Nəriman Nərimanov stansiyası yaxınlığında kirayə ev axtarırsınızsa Arenda.az saytında təklif olunan elanlar məhz sizin üçündür. Siz də daşınmaz əmlak seçiminizi Arenda.az saytından edin. Burada asan axtarış sistemi vasitəsilə 1, 2, 3, 4 otaqlı evlər arasında seçim edə bilərsiniz. Həmçinin saytda olan filterləmə sistemi vasitəsilə bina və həyət evləri və yeni və köhnə tikililər arasında da seçim edə bilərsiniz.


Sərt tənqid: “Mediada jurnalistikadan bixəbər bir ordu var”\naccess_time15/07/2020 15:51 folder_openMedia\n“Yaxşı tanıdığınız 3 jurnalistin adın çəkin, görüm jurnalistikanın 3 janrını sadalaya biləcək? Adım kimi əminəm, yox”\n“Jurnalistikanın ən böyük problemi ixtisaslaşmanın aparılmamasıdır”\nErmənistanın Tovuzda təxribat törətməsindən sonra ölkənin diqqəti hərbi əməliyyatlara və informasiya təhlükəsizliyinə yönəlib. Tanınmış jurnalist Səbuhi Məmmədli də öz Feysbuk hesabında buna dair status paylaşıb:\n“Dünənki vida törənlərində, gecə baş verən aksiyada mübtəda, xəbər, tamamlığın nə olduğunu anlamayan “jurnalist”lərin hərəkəti sadəcə ikrah doğurdu. Olduqca həssas bir durumda olan Şəhid anasına “Oğlunuz haqda nə deyə bilərsiniz?” sualını vermək olmaz. Şəhid bacısına, ya qardaşına “Qardaşınız hansı şəraitdə həlak oldu?” sualını vermək olmaz. Debillikdi. Bu qədər idiot hardan yığışıb mediaya.\nTik-tok çəkən gəlib reportyorluq edir, hərbi xəbər verir. Bilmirəm mexanizmi necə ola bilər, amma həkimlər, müəllimlər kimi jurnalistlərin də attestasiyası\nkeçirilməlidir. Bu uğursuz adamlar rədd olunmalıdır jurnalistikadan. Bəlkə də bir qədər sərt oldu...”.\nBiz də “Sherg.az” olaraq daha ətraflı danışmaq üçün S.Məmmədli ilə əlaqə saxladıq. Azərbaycanda peşəkar jurnalist qıtlığı olduğunu bildirən jurnalist qeyd edib ki, istər Bakı Dövlət Uuniversiteti (BDU), istərsə də Bakı Slavyan Universitetində (BSU) jurnalist yetişmir:\nSon illərdə parlaq imzalar formalaşmır. Ümumiyyətlə reportyor yoxdur. Əcaib bir vəziyyət yaranıb: kabinet və telefon jurnalistikası. Mediada jurnalistikanın janrlarından bixəbər bir ordu var.\nİndi qabaqlarında durmaq olmur. İstəsəz, bir eksperiment keçirək. Yaxşı tanıdığınız 3 jurnalistin adın çəkin, görüm jurnalistikanın 3 janrını sadalaya biləcək? Adım kimi əminəm, yox”.\nS.Məmmədli vurğulayıb ki, bu gün jurnalistikanın ən böyük problemi ixtisaslaşmanın aparılmamasıdır:\n“Hamı ekologiyadan tutmuş, üzr istəyirəm erotikaya qədər hansı mövzudan istəyir yazır. Başqa sahədən jurnalistikaya gələnləri qoyaq bir kənara. Heç olmasa, jurnalistika fakültəsində ikinci kursdan sonra o tələbələrin hansı sahələrə maraqlı olmaları öyrənilməli və bu istiqamətdə ixtisaslaşma aparılmalıdır. Və sizi inandırıram aparılsa belə, çoxu şounu, ən yaxşı halda idmanı seçəcək.\nİxtisaslaşma yoxdursa, hərbi jurnalist haradan yetişsin, onu kim yetişdirsin, onda reportyorluq qabiliyyətini kim formalaşdırsın? BDU, yaxud BSU? Nəzəri - o da ala yarımçıq- biliklə kifayətlənmək olar?\nO tələbələrə ali məktəblərdə peşəkar jurnalistlər dərs keçməlidirlər. Bir dəfə yazmışdım, jurnalistika fakültəsində təhsil alan 3 tələbəni verin, 3 aydan sonra onu reportyor kimi təhvil verim. Bunu tam əminliklə deyirəm”.


Gürcüstan prezidentinin davranışı: mübahisəli ərazi ilə bağlı təxribat kimə xidmət edir? - Təhlil\n03 May 2019 - 14:32\nGürcüstan prezidentinin davranışı:mübahisəli ərazi ilə bağlı təxribat kimə xidmət edir? - Təhlil\nAilə və dövlət başçısının səhv etməyə, demək olar ki, haqqı yoxdur. Ailə başçısı və ya başçılarının səhvlərini tez aradan qaldırmaq olar. Amma dövlətə başçılıq edənin xətasını bəzən illər uzunu düzəltmək olmur.\nQonşu Gürcüstanın prezidenti Salome Zurabişvili də seçildiyi altı ayda Azərbaycana qarşı təxribatçı davranışı və bəyanatı ilə yadda qalıb. Düzdür, o, ölkəsinin xarici işlər naziri vəzifəsində çalışanda da Azərbaycanın ünvanına xoşagəlməz çıxışları ilə sələflərindən fərqlənmişdi.\nSalome Zurabişvili bu vəzifədə 2004-cü il martın 20-dən 2005-ci il oktyabrın 19-dək işləyib. Onun bu vəzifədə 1 il 7 ay işləməsinə səbəb də Gürcüstanın o vaxtkı hakimiyyətinin, xüsusilə parlamentin sədri Nino Burcanadzeni təhqir etməsi olmuşdu. Onda indiki prezident Gürcüstan parlamentində çoxluqda olan Milli Birlik Partiyası Hərəkatını və şəxsən N.Burcanadzeni “klan diktaturası” yaratmağa cəhddə ittiham etmiş, rəqiblərini “kaci”, gürcü dilində “vəhşi”, “kəndçi” adlandırmışdı. Gürcü nağıllarında “kaci” həm də “şeytan” (“demon”) deməkdir. Belə çıxır ki, təxribatla məşğul olmaq Gürcüstanın dövlət başçısı üçün xarakterik cəhətdir.\nDeməli, cari il yanvarın 20-də Azərbaycan və gürcü xalqının qanına əli batmış Mixeil Avayana Gürcüstanın Axalkalaki rayonunun Buqaşen kəndində büst qoyuldu. Bu erməni silahlısı həm də Abxaziyada Gürcüstanın ərazi bütövlüyünə qarşı vuruşub. Bu tədbirin yanvarın 20-də keçirilməsi Azərbaycana və dünyadakı azərbaycanlılara qarşı atılan mənəvi-psixoloji təxribat sayıla bilər. Salome Zurabişvili seçkiqabağı kampaniyada Axalkalaki rayonunda erməni seçiçilərilə görüşdə onlara bir sıra vədlər vermişdi. Bu büstün qoyulması da həmin öhdəliklərdən sayıla bilər. Borçalı bölgəsində azərbaycanlıların Mixeil Saakaşviliyə səs verməsinin acığını xanım Zurabişvili belə çıxmışdı. Demokratik qüvvələrin və Gürcüstanın bütün vətəndaşlarının prezidenti sayılsa da, onun Azərbaycana və azərbaycanlılara qarşı kini hələ soyumamış görünür.\nSalome Zurabişvili bu günlərdə müsahibələrindən birində Gürcüstanla Azərbaycan arasında mübahisəli sərhəd məsələsinə birtərəfli mövqe bildirməklə qarşı tərəfi təxribata çəkməyə səy göstərib. O, Keşikçi Dağı Məbəd-Kompleksini ziyarət edib və atdığı yanlış addıma haqq qazandırmağa da səy edib: “Yeni bir şeyin baş verdiyini demək düzgün deyil. Mən məbədi əvvəllər də ziyarət etmişəm. Tarixi düşüncəli vətənpərvər olduqlarını iddia edən şəxslərin məbədə ziyarətimi müəyyən təxribatın tərkib hissəsi olduğunu bildirmələrinə çox təəccüblənirəm. Prezident ölkədə olan hər hansı bir yerə səfər etməməlidir?”.\nXeyr, xanım Zurabişvili! Bu ərazi mübahisəlidir. Gürcüstan konstitusiyasına əsasən, prezident dövlət başçısıdır. Prezident Gürcüstan Silahlı Qüvvələrinin Ali Baş Komandanı, beynəlxalq münasibətlərdə dövlətin təmsilçisidir. Onda mübahisəli bölgəyə səfər etmək beynəlxalq hüququn pozulmasıdır. Həmin əraziyə yalnız məsələ həll edildikdən sonra dövlət başçısı səfər edə bilər. Əks halda, bu, işğal kimi də dəyərləndirilə bilər.\nYeri gəlmişkən, bu ərazi barədə qısa məlumatı da diqqətinizə çatdıraq. Keşikçi Dağ Məbəd-Kompleksi (həmçinin Qaraca məbədi, David Qareci məbədi) Azərbaycanın Gürcüstanla sərhədində, hazırda mübahisəli ərazi sayılan zonada yerləşən qədim Alban məbədidir. Dəniz səviyyəsindən 850 metr hündürlükdə yerləşən, böyük coğrafi sahəni əhatə edən məbəd-kompleksin bir hissəsi Gürcüstanın Saqareco rayonu, digər hissəsi isə Azərbaycanın Ağstafa rayonu ərazisindədir. Məbəd gürcülər tərəfindən yalnız IV Qurucu Davidin hakimiyyəti dövründə (1089-1125) ziyarət edilməyə başlanıb, daha sonra Tamaranın hakimiyyəti dönəmində (1184-1207) gürcü kilsəsinin təsiri altına düşüb. O dövrdə Azərbaycanda mövcud olan müsəlman Atabəylər dövləti, həmçinin Şirvanşahlar dövləti xristian məbədlərinə o qədər də maraq göstərmir və onları himayə etmirdilər. Məhz belə bir dövrdə onsuz da sayca azlıqda qalan xristian albanlar dağlara çəkilmişdilər. Bu məbəd də o dövrdə tərk edilmişdi. Aparılan tədqiqatlar göstərib ki, divarlarına çəkilmiş şəkillər və gürcü dilində yazılar məbədin yaşı ilə müqayisədə xeyli gəncdir.\nBu arada Gürcüstan Patriarxlığı da Salome Zurabişvilidən geri qalmayıb. Qurum mayın 2-də yaydığı bəyanatda bildirib: “Biz həmçinin bəyan edirik ki, bu məbəd-kompleks Gürcüstan mədəniyyətinin ən qədim abidələrindən biri və ziyarətgahıdır və gürcü kilsəsi onun müdafiəsi üçün hər şey edəcək”.\nBununla belə, Gürcüstan Patriarxlığı qəti olaraq istənilən şəxsin Gürcüstan və Azərbaycan dövlətləri və xalqları arasındakı dostluq münasibətlərini gərginləşdirməyə yönəlmiş cəhdlərdən, həmçinin müsəlmanlara qarşı təhqiramiz ifadələrdən uzaq durmağa çağırıb: “Hesab edirik ki, həmin cəhdlər digər millətlərə, həmçinin Gürcüstan müsəlmanlarına qarşı düşünülmüş və ya düşünülməmiş təxribatlardır”. Bu baxımdan, Salome Zurabişvilinin təxribatla məşğul olduğunu patriarxlıq da təsdiqləyib.\nYeri gəlmişkən, Gürcüstan patriarxlığının Ermənistanla da kilsə məsələsində mübahisəsi yarımçıq qalıb.\nQeyd edək ki, Ermənistanın Gürcüstanla sərhəd bölgəsində Axtala, Kobayr, Xnevank, Xuçap və Kiransə kilsələri var. Onların statusu iki ölkə arasında gərginlik yaradıb. Bildirilir ki, rəsmi Tbilisi Ermənistan-Gürcüstan sərhədi yaxınlığında yerləşən 5 kilsə üçün rəsmi status istəyir. Erməni Apostol Kilsəsi gürcü kilsəsinin statusu haqqında iddialarla razı olsa da, kilsələrə nəzarətin Gürcüstanın əlinə keçməsinə qarşı çıxır. Erməni tərəfi XI-XII əsrlərdə bu monastırların həqiqətən gürcü kilsələri kimi istifadə olunduğunu təsdiqləyib: “Ancaq onlar apostol kilsəsi kimi tikildiyi üçün bizdə qalmalıdır”.\nƏslində, Gürcüstan prezidentinin heç bir icraedici funksiyası yoxdur. Bütün icraedici səlahiyyətlər hökumətə aiddir. Bu baxımdan, məsələyə hökumət üzvlərinin münasibəti daha maraqlıdır.\nÖlkənin xarici işlər naziri David Zalkaliani deyib: “Azərbaycan Gürcüstanın strateji tərəfdaşıdır və Keşikçi Dağı Məbəd-Kompleksi ilə bağlı məsələ həssas olduğundan biz buna ehtiyatla yanaşırıq”.\nOnun sözlərinə görə, yaxın günlərdə Gürcüstan və Azərbaycan arasında sərhədin delimitasiyası üzrə komissiya fəaliyyətini bərpa edəcək.\nD.Zalkaliani məsələ ilə bağlı azərbaycanlı həmkarı Elmar Məmmədyarovla daimi əlaqə saxladığını bildirib: “Biz Azərbaycan tərəfi ilə komissiyanın yenilənməsi ilə bağlı razılıq əldə etmişik”.\nBu günlərdə Gürcüstan parlamentinin binasında “Rusiya işğalçıdır” Vətəndaş Hərəkatının üzvləri Salome Zurabişviliyə qarşı impiçment tələbi ilə “Prezidentə qırmızı kart!” şüarı altında aksiya keçiriblər. Onlar bildiriblər ki, dövlət başçısının son bəyanatı ölkənin imicinə ciddi zərbə vurub. Bu aksiya barəsində danışdığmız məsələ ilə əlaqədar olmasa da, Salome Zurabişvilinin fəaliyyətinə qarşı Gürcüstan ictimaiyyətinin münasibətini əks etdirir. Təşkilatçılar prezidentin son bəyanatının dövlət əleyhinə olduğunu və Rusiyanın işğalçılıq siyasəti ilə üst-üstə düşdüyünü vurğulayıblar.\nQeyd edək ki, S.Zurabişvili “Amerikanın səsi”nin gürcüdilli redaksiyasına müsahibəsində ABŞ-ın Gürcüstanda hərbi baza yerləşdirməsinin məqsədəuyğun olmadığını vurğulayıb.\nNəhayət, Azərbaycanın işğal altında olan Dağlıq Qarabağ bölgəsində yaşayan erməni separatçılarına Gürcüstanın qucaq açması da Salome Zurabişviliyə başucalığı gətirmir. Cari ilin fevralında bu ölkədə keçirilən Uşu beynəlxalq turnirində Rusiya, Türkiyə idmançıları ilə yanaşı, Azərbaycanın işğal edilmiş torpaqlarından 12 “idmançı” da iştirak edib. Torpaqlarının bir hissəsi işğala məruz qalan Gürcüstanın belə davranışı başa düşülən deyil. Yoxsa, Salome Zurabişvili başda olmaqla rəsmi Tbilisi torpaqlarının itirilməsi ilə razılaşıb? Bu, onların öz işi olsa da, tutduqları mövqe yalnız beynəlxalq münasibətlər baxımından Azərbaycan üçün əhəmiyətli sayıla bilər.\nHər halda Gürcüstan prezidentinin Azərbaycana qarşı çıxışı, ermənisayaq ərazi iddiası köksüz deyil. O, 1952-ci il martın 18-də Fransada dünyaya gəlib. Bu ölkənin ictimai-siyasi mühitinin yetişdirməsidir. S.Zurabişvili 1974-2004-cü illərdə Fransa XİN sistemində çalışıb. 1980-84-cü illərdə Fransanın Strateji Planlaşdırma Mərkəzində fəaliyyət göstərib, 1990-93-cü illərdə Fransanın Çaddakı səfirliyində işləyib, 1993-96-cı illərdə Fransanın NATO-dakı daimi missiyasının birinci katibi olub, 1996-2003-cü illərdə Fransa XİN-in strateji şöbəsində işləyib. 2003-2004-cü illərdə Zurabişvili Fransanın Gürcüstandakı səfiri olub. 2004-cü ildən 2005-ci ilə qədər prezident Saakaşvilinin təklifi ilə Gürcüstanın xarici işlər naziri postunu tutub. Rus ordusunun Gürcüstandan çıxarılması prosesinə rəhbərlik edib. 2005-ci ilin noyabrında Zurabişvili müxalif Gürcüstan Yolu Partiyasını yaradıb. Ancaq anti-Rusiya olmaq ona Azərbaycan torpaqlarına iddia etməyə, yaxud iki ölkə arasındakı mübahisəli torpaqlar dövlət başçısı olaraq, səfər etməyə haqq qazandırmır.\nSonda ömür yoluna nəzər yetirəndə Salome Zurabişvilinin siyasi xadim kimi yetişməsində erməni izləri də görünür. Ermənilərə can yandırılması, onların uydurma tarixlərinin dəstəklənməsi Fransanın strategiyasının tərkib hissəsidir. Gürcüstanın indiki prezidenti isə Fransanın Strateji Planlaşdırma Mərkəzində fəaliyyət göstərib. Belə ehtimal etmək olar ki, aldığı təhsil onun gənc yaşlarından ermənisevər kimi formalaşmasında böyük rol oynayıb. Bu baxımdan, onun Azərbaycana qarşı davranışı gözləniləndir.


Florentino Peres 2021-ci ile qeder "Real Madrid" klubunun prezidenti olacaq - Azadliq Xeber\nFlorentino Peres 2021-ci ile qeder “Real Madrid” klubunun prezidenti olacaq\n19 İyun, 2017 10:43 xeber – İspaniyanın “Real Madrid” klubunun prezidenti Florentino Peres 2021-ci ilə qədər postunda qalacaq. “Report”un “Marca” nəşrinə istinadən verdiyi məlumata görə, səbəb prezident seçkisi üçün ərizələrinin verilməsi müddəti başa çatsa da, namizədliyini irəli sürən digər şəxsin olmamasıdır.70 yaşlı funksioner alternativi olmadığı üçün fəaliyyətini davam etdirəcək. Qeyd edək ki, bu, Florenino Peresin “Real Madrid”də 2-ci prezidentlik dönəmidir. O, 2006 – 2009-cu illərdə də “kral klubu”na rəhbərlik edib. Luiş Fiqu, Zindedin Zidan, Fabio Kannavaro, Devid Bekhem, Ronaldo Luis Nazario, Kriştianu Ronaldu, Kaka kimi ulduz futbolçuları transfer edən iş adamı xeyli sayda kubok da görüb. “Real Madrid” onun rəhbərliyi altında 6 dəfə İspaniya çempionu olub, 2 dəfə ölkə kuboku, 4 dəfə İspaniya Super Kuboku və 4 dəfə Çempionlar Liqasını qazanıb.


“Facebook” tamamilə dəyişir: Yeni funksiyalar - Yeni Gəncə\n“Facebook” tamamilə dəyişir: Yeni funksiyalar\nmüəllif Hicran Məmmədova 03/05/2019 03/05/2019\n“Facebook” sosial şəbəkəsinin yeni dizaynı təqdim edilib. Dizayn dəyişikliyi həm yeni desktop versiyasını, həm də mobil tətbiqi əhatə edir.\nyenigence.com xəbər verir ki, tətbiqin yeni versiyası yaxın vaxtlarda Android və iOS üçün hazırlanacaq.\nBundan əlavə, “Facebook”un ənənəvi loqosu dəyişilir. Yeni loqo mavi rəngli dairənin içində yer alacaq. Naviqasiya üçün nəzərdə tutulmuş ikonlar isə yuxarı hissəyə keçiriləcək.\n“Facebook”un rəhbəri Mark Zukerberqin sözlərinə görə, sosial şəbəkənin təzə dizaynında qruplar üzrə yeni funksiyalar tətbiq olunacaq. Məsələn, iş elanlarına görə nəzərdə tutulmuş qruplarda vakansiyalar üzrə elanlar üçün şablonlar, oyun qruplarında isə ayrıca çatlar olacaq. İstifadəçilər, həmçinin yazılarını öz səhifələrindən birbaşa qruplara yerləşdirə biləcəklər.\nBundan başqa, sürətli dost axtarışı sisteminində əlavələr planlaşdırılır. Həmçinin “Meet New Friends” funksiya da yenilənəcək. Yeni funksiya sayəsində istifadəçilər məktəb, iş yeri və yaşadıqları şəhərdəki tanışlarını rahatlıqla tapa biləcəklər.\nDaha bir yenilik hadisələr bölməsində tətbiq ediləcək. İstifadəçilər bunun sayəsində ətraflarında nələrin baş verdiklərindən xəbərdar olacaqlar.\nDəyişiklik “Messenger”dən də yan keçməyəcək. Belə ki, “Messenger”in daha sürətli və yüngül versiyası hazırlanır və yaxın günlərdə istifadəyə veriləcək. Daha öncə “Whatsapp”da tətbiq olunan birgə video izləmə funksiyası “Messenger” üçün də nəzərdə tutulub.\nMehriban Əliyevanın tapşırığı ilə Yalçın Rzazadənin səhhəti nəzarətə...


Gəncənin icra başçısı yeni rəis təyin etdi - son xeberler\nGəncə şəhər İcra Hakimiyyətinin başçısı Niyazi Bayramov Gəncə şəhər Mənzil Kommunal Təsərrüfatı İstehsalat Birliyinə yeni rəis təyin edib.\nBu barədə Gəncə şəhər İcra Hakimiyyəti başçısı Niyazi Bayramov sərəncam imzalayıb.\nSərəncama əsasən Nurəhməd Əhmədov sözügedən quruma rəis təyin olunub. Yeni rəis yeni vəzifəyədək sözügedən qurumda müavin vəzifəsini icra edib. O, İlham Quliyevi əvəz edib.\nSosial Baxılıb: 2536 Tarix: 22 yanvar 2022\n"İstehlak cəmiyyətinin qurbanına çevrilmiş qadınlar karyera, zahiri gözəllik və ailə arasında parçalanır"\n"Həqiqətən, ona Fatimə (kəsən) adının verilmə səbəbi, insanların ona olan mərifətdən kəsilməsidir ". (Onu layiq olduğu kimi tanımaq mümkün deyil). İmam Sadiq. Seçim azadlığının ən fundamental dəyərlərdən biri sayılan dövrdə yaşasaq da, seçimlərin bir çox hallarda bizi qəliblərə saldığına şahi


Qadınlar niyə xəyanət edir? Səbəblər və çıxış yolları » Joy.az - Bizimlə daha rəngarəng\nQadınlar niyə xəyanət edir? Səbəblər və çıxış yolları\n26 Fevral 2017NigarMaraqlı və məsləhətli55150\n33 yaşlı Sevinc Əliyeva 13 ildir ailəlidir. Həyat yoldaşı ailəyə, evə yaxşı baxır, amma onlara az zaman ayırır: "Hər şey edir, pul verir, gəzintiyə göndərir, amma özü yanımda olmur. Bu, illərdir belə davam edir. Və mən bir gün uşaqları məktəbə apararkən bir tələbə ilə tanış oldum. O, mənə avtobusda yer verdi. Evə gələndə çantamda kağıza yazılmış telefon nömrəsi tapdım. 3-4 gün zəng etmədim. Bir gün yoldaşım evdə olmayanda darıxdığım üçün nömrəni yığdım və biz yaxından tanış olduq. Artıq 2 ildir ki, birlikdəyik. Onun kirayə qaldığı evdə görüşürük. İndi həyat daha maraqlıdır. Yoldaşım qazanıb mənə yaxşı baxır, sevgilimlə isə gözəl yatağımız var. Ondan ayrılmağı düşünmürəm. Evlənsə də, biz yenə görüşəcəyik. Yoldaşım heç nə hiss etmir. Özümə də diqqət yetirirəm. O, həyatıma girəndən sonra yoldaşıma qarşı da mehriban olmuşam. Sanki həyatımda bir boşluq var idi və onu doldurdu".\nMütəxəsislərin fikrinə görə, romantik xarakterli qadınlar da xəyanətkar olur. Belə qadınlar öz kişilərini ancaq xəyallarındakı kişi ilə qarşılaşdıqları zaman dəyişirlər. Yəni onlar öz həyat yoldaşlarına "ağ atlı şahzadələri" ilə xəyanət edirlər.\nPsixoloq bildirir ki, kişilər ailə həyatı qurduqdan sonra və ya sevgilisini əldə etdikdən sonra onu əldə saxlamağa çalışmır. "Artıq mənimdir, hara gedəcək" düşüncəsi ilə başqa qadınlara zaman ayıran kişi bir də o zaman ayılır ki, artıq qadınını itirib: "Bəzən isə qadın yaşadığı həyatdan bezdiyi üçün yenilik axtarmağa başlayır. Bu zaman o, qarşısına çıxan ilk kişi ilə münasibət qurmağa hazır olur. Çox zaman qadınlar da kişilər kimi bir gecəlik münasibətlərə üstünlük verir. Belə olan halda qadının əri xəyanəti hiss etmədisə, qadın daha diqqətli, daha nəzakətli olmağa can atır. Bütün qadınlar birlikdə olduğu kişiləri həyat yoldaşıları ilə müqayisə edirlər. Bu müqayisə yataqda, davranışlarda, yemək yeməkdə, çay içməkdə - hər yerdə olur. Və qadın öz həyat yoldaşından yaxşı, üstün bir kişi taparsa, bu sevgi uzun müddətli olur. Ailəli qadınlar xəyanətə daha çox maraqlı olur. Həyat yoldaşı işləmirsə, ona yaxşı baxmırsa, başqaları ilə maraqlanırsa, gecə xoruldayırsa, qadın zamanla bir evin içində həyat yoldaşı ilə yadlaşmağa başlayır. Çox az qadın var ki, ərinin hamıdan yaxşı, seksual, ehtiraslı və bacarıqlı olduğunu özünə sübut etmək üçün müxtəlif kişilərlə ərinə xəyanət edir"\nQadın elə varlıqdır onu başa düşmək çətindir. Bəzən deyirlər, sevgi, düzlük və diqqət qadına xoşbəxt olmaq üçün yetir. Amma hər qadına deyil. Bəzi qadınların xoşbəxt ola bilmək üçün tələbləri saysızdır. Biz isə sadələrindənik, bizə sevgi, dürüstlük, diqqət bəs edir..\nXəyanətdən uzaq, sevgiylə qalın...\nSevgiliniz sizi aldadırmı


Cənubi Koreya PUA-ya qarşı texnologiya hazırlayır\nKateqoriya: Hərbi Yayımlama tarixi: 07.04.2015 13:42:28\nCənubi Koreya mütəxəssisləri düşmənin pilotsuz uçan aparatlarına qarşı yeni texnologiya hazırlayaraq onlarla analoji qurğular vasitəsilə mübarizə aparmağı planlaşdırırlar\n"Yaxın gələcəkdə pilotsuz uçan aparatlar pilotsuz uçan aparatlara qarşı vuruşacaq. Lakin bu yaxınlarda Ağ Evin yaxınlığında baş verən insidentdən məlum olduğu kimi, dronlar aşkar edildikdə belə onları saxlamaq çətindir. Onları güllə və ya raketlə vurub salmağa çalışmaq lazımdır, lakin idarə olunan silah üçün onlar çox kiçikdirlər. Bizim fikrimiz odur ki, onları digər pilotsuz uçan aparatlarla vurmaq lazımdır”, - Koreya Elmi-Tədqiqat İnstitutunun (KAIST) pilotsuz sistemlər üzrə qrupun rəhbəri Devid Sim deyib.\nİslamazeri.az-ın "ICTnews"-a istinadən verdiyi xəbərə görə, layihənin son məqsədi lazım olduqda hücum əməliyyatlarını da yerinə yetirə bilən pilotsuz uçan aparatlar əleyhinə müdafiə kompleks sisteminin yaradılmasından ibarətdir. Son uçuş sınağında D.Sim düşmən dronlarının qoruduğu raket buraxılış qurğusunun aşkarlanması strategiyasını nümayiş etdirib.\nBildirilir ki, ilkin olaraq uçuşu kəşfiyyat pilotsuz uçan aparatları yerinə yetirir. Onlar işlərini başa çatdırdıqdan sonra havaya düşmən pilotsuz uçan aparatlarını aşkar edən bir neçə kiçik qırıcı dron qalxır. Bundan başqa, onlar partlayıcı daşıyan yerüstü robotu müşayiət edirlər. Bütün əməliyyatlar insanın iştirakı olmadan avtonom şəkildə həyata keçirilir


Rektor Şahin Bayramovun Mingəçevir şəhərinin yaradılması günü ilə bağlı təbriki – Mingəçevir İşıqları\nAna səhifə/Azərbaycan/Rektor Şahin Bayramovun Mingəçevir şəhərinin yaradılması günü ilə bağlı təbriki\nMDU-nun İqtisadiyyat və idarəetmə fakültəsinin dekan müavini, jurnalist 11 Noyabr 2020\n11 noyabr 2020-ci il Mingəçevir şəhərinin yaradılması günüdür.\nSevindirici haldır ki, Mingəçevir şəhərinin 72 illiyi Müzəffər Ali Baş Komandanımızın rəhbərliyi ilə əldə etdiyimiz tarixi Qələbənin sonsuz sevincini yaşadığımız günlərə təsadüf edir.\nAzərbaycan Respublikasının Prezidenti cənab İlham Əliyevin Ulu Öndərimizin ideyalarına əsaslanan uğurlu siyasəti nəticəsində davamlı şəkildə güclənən və qüdrətlənən ölkəmizin hərtərfli inkişafında dördüncü ən iri sənaye şəhərimiz olan Mingəçevir də mühüm paya sahibdir.\nÖlkə başçısı tərəfindən regionların inkişafına göstərilən yüksək diqqət və qayğı sayəsində hazırda Mingəçevirdə geniş abadlıq və quruculuq işəri həyata keçirilir, infrastruktur modernləşir.\nMingəçevir şəhəri ölkəmizdə təhsil, elm, səhiyyə, mədəniyyət, incəsənət və digər sahələrin də inkişafına əhəmiyyətli töhfələr verir.\nMingəçevir geniş yaşıl parkları, səliqəli və təmiz küçələri, işıqlı yolları, müasir tikililəri ilə göz oxşayır və şəhərimizin qonaqlarında xoş təəssüratlar yaradır.\nBu əlamətdar gün münasibətilə bütün mingəçevirliləri, o cümlədən Mingəçevir Dövlət Universitetinin professor-müəllim və inzibati-texniki heyət üzvlərini, tələbə, magistrant və məzunlarını ürəkdən təbrik edirəm.


Pulsuz New Android OS Idman Proqramlar download ::: Səhifə 7\n320x480 qətnamə ilə Android Live Wallpaper. Skull...\n18 Dec 14 Ilə Mövzular və Wallpapers & Skins, Idman\n5 Dec 14 Ilə Mövzular və Wallpapers & Skins, Idman\n4 Dec 14 Ilə Mövzular və Wallpapers & Skins, Idman\nSizin cihaz üçün sərin Skeytbording üzrə fon şəkilləri bu kolleksiya sevgi olacaq çox skating kimi edin. Bu Kaykay divar kağızları biri ilə skating üçün sevgi göstərin. Bu app Sizin cihaz göz və asanlıqla sərin divar kağızı kimi qura bilərsiniz skate bağlı fon şəkilləri böyük kolleksiyası var. Features: Set divar kağızı kimi images SD Card saxla images (yaddaş kartı) Siz images keçirmək üçün İnternet bağlantısı lazım deyil! -Bütün tamamilə...\n2 Dec 14 Ilə Mövzular və Wallpapers & Skins, Idman\nSağlam zəngin, çünki Workout cəmiyyətin bütün insanlar üçün vacibdir. Bu app s piylənmə, stress, məyus kimi hər kəsin həyatında ən ümumi problemləri ilə məşğul .. və problemi ilə məşğul sağlam bir yol verir. pəhriz və narahat həyata lazım narahat proqram üçün qeyd olunur. Və bəli, bu bütün yaş, gənc və yaşlı, bütün cinslər, kişilər və qadınlar üçün. Siz daha pis proqram dözmək lazımdır heç vaxt. Sizin idman zalı sessiyaları supercharging...\n23 Oct 14 Ilə Mövzular və Wallpapers & Skins, Idman\n14 Oct 14 Ilə Mövzular və Wallpapers & Skins, Idman


“Forza Neftçi” Ruslan Abışovu bağışlamayıb » Football-plus.az\n05 fev 12:36secilmisler, manset\nSübhan Əliyev: “O bizə hava limanında elə şeylər etiraf etdi ki, mən onu bu gün mətbuata açıqlaya bilmirəm”\n“Ruslana demək istəyirik ki, 2012-ci ildə “Xəzər Lənkəran” 1 milyon 200 min manat təklif edəndə heç düşünmədən “Neftçi”ni atıb getdi. Belə oyunçunu, belə pis vaxtda komandada heç istəmirik. İstəyirsən, lap ulduz, kim olursan ol. Amma klubu pula dəyişəni heç vaxt geri istəmirik”. Yəqin ki, bu fikirlər sizə tanışdı. 12 yanvar tarixli sayımızda dərc olunmuşdu. Bu cümlələr “Neftçi”nin ən öncül azarkeş qrupu olan “Forza Neftçi”yə məxsusdu. Azad azarkeş qrupu rəsmi “feysbuk” səhifəsində Ruslan Abışovun “Neftçi”yə dönüşünə etiraz etmişdi. Onlar Ruslanı bağışlamayacaqlarını bildirmişdilər. Azarkeş qrupunun rəhbəri Sübhan Əliyev isə Abışovu hava limanında qarşılayacaqlarını, sorğu-suala tutacaqlarını söyləmişdi. Gözlənilən görüş baş tutub. Azarkeşlər həqiqətən də Antalyadan vətənə dönən komandanı hava limanında qarşılayıb, Abışovdan hesabat tələb ediblər. Futbolçu özü ötən sayımıza müsahibəsində bunu açıqlayıb və bildirib ki, tərəfdarlarla problem həll olunub, yəni artıq onlarla barışıb.\nBizi isə fərqli məqam maraqlandırır. Yanvarın 12-dən 20-dək keçən qısa müddətdə nə dəyişdi ki, azarkeşlər bu qədər asanlıqla Abışovla barışdı? Onlar hətta “Qarabağ”la qarşılaşmada “Ruslan, evinə xoş gəldin” pankartı da açdılar. Məsələyə aydınlıq gətirmək üçün Sübhan Əliyevlə əlaqə saxladıq. Onun cavabı isə belə oldu: “Çox yaxşı sual verdiz. Öncə onu deyim ki, pankartı biz, yəni “Forza Neftçi” açmayıb. Bizim xəbərimiz yoxdu. İkincisi isə, düzdü, biz hava limanında onu qarşıladıq. Lazım olan sualları Ruslana ünvanladıq. Bildirdik ki, səndən narazı azarkeşlər bizik. O isə bəzi qaranlıq məqamları izah etdi. Komandanı pula dəyişib getməsinə aydınlıq gətirdi. Mən indi onun dediklərini açıqlamaq istəmirəm. Öz aramızda olan söhbətdi. Biz onu nə bağışlamışıq, nə də onunla barışmışıq. Sadəcə, demişik ki, yaxşı futbolçusan, xarakterin var, bəlkə “Neftçi”nin bu vəziyyətdən çıxmağına kömək edəsən. Ondan sonra səninlə barışarıq, səni bağışlayarıq. İllər keçər, görərik ki, həqiqətənmi Ruslan “Neftçi”ni çox istəyir, yoxsa yenə də pula görə gəlib? Araz Abdullayev ən xoşumuz gəlməyən futbolçu olub. Amma “Neftçi”nin formasını geydiyi üçün birtəhər hörmət eləmişik. Ruslana da o cür. Onunla münasibətlərimizin düzəlib-düzəlməyəcəyini zaman göstərəcək. Hər şey özündən asılıdı. O bizə hava limanında elə şeylər etiraf etdi ki, mən onu bu gün mətbuata açıqlaya bilmirəm. Ortada heç kim pis olmasını istəmirəm. Ruslanın gedişindən sonra qəlbi inciyən biz olmuşuq. İndi də incikliyik. Ümid edirik ki, Ruslan incikliyimizi unutdurar”.\nRuslanın “Neftçi”yə keçidinin detalları “Futbol+”də! “Forza Neftçi” Ruslanı qəbul etməyəcək, “İnter”lilər isə üzülür “Forza Neftçi” Ruslan Abışova qarşı Qardaşı Ruslan Abışovla bağlı qaranlıq məqam qoymadı “Forza Neftçi” klubun transfer siyasətindən narazıdı


Novruz Məmmədov: "İslam Konfransı Təşkilatının sammiti yüksək səviyyədə keçib"\nNovruz Məmmədov: "İslam Konfransı Təşkilatının sammiti yüksək səviyyədə keçib"\nSiyasət 9 Dekabr 2005 14:41 (UTC+04:00)\n"Məkkədə İslam Konfransı Təşkilatının üçünücü fövqəladə sammiti yüksək səviyyədə keçib". Bu barədə eksklüziv olaraq Trend ə Azərbaycan Prezidenti İcra Aparatının xarici əlaqələr şöbəsinin müdiri Novruz Məmmədov bildirib.\n"Beynəlxalq təşkilatlar beynəlxalq münasibətlərdə yaranan yeni prosesləri qəbul etməli, yeni çağırışlara cavab verməlidir. Bir çox təşkilatlar, o cümlədən NATO SSSR dağıldıqdan sonra öz nizamnamələrinə düzəlişlər edib. Bu nöqteyi-nəzərdən İKT-nin üçüncü fövqəladə sammiti bu məqsədlərə xidmət edib", - deyə o bildirib. N.Məmmədov qeyd edib ki, bu istiqamətlərdə effektiv addımlar atılıb. Onun sözlərinə görə, görüş işitirakçıları 21-ci əsrdə islam dünyasında mövcul olan problemlərin effektiv həlli üçün İKT-nin yeni konsepsiya hazırlamalı olması fikrindədir.\nN.Məmmədov bildirib ki, sammit çərçivəsində Azərbaycan prezidenti İKT-nin fəaliyyəti və perspektivləri ilə bağlı geniş fikir mübadiləsi aparıb. O, təşkilat qarşısında duran vəzifələr və islam ölkələrinin həmrəyliyi ilə bağlı çıxış edib.\nXarici ölkələrin rəhbərləri və rəsmi şəxslərlə ikitərəfli görüşlər keçirilib. Bundan başqa, ikitərəfli əlaqələrin inkişaf yolları müzakirə olunub. Bütün bunlar Məkkə bəyannaməsində öz əksini tapıb.\nDünyada dörd ay ərzində ardıcıl olaraq ərzaq qiymətləri artır - BMT


Fədayə Laçın mütəşəkkil dəstənin üzvü olub - Rəsmi məlumat\nFədayə Laçın mütəşəkkil dəstənin üzvü olub - Rəsmi məlumat\nBu barədə Faktxeber.com-a hüquq-mühafizə orqanlarından bildirirlib.\nXatırladaq ki,Etibar Məmmədov(Qoca) Ağstafa ərazisindən keçərək qeyri-qanuni yolla ölkədən qaçmaq istəyib. Bu məqsədlə "Qoca" Ağstafa rayonunun Poylu qəsəbəsinə gəlib. O, "Opel" markalı taksi ilə qəsəbəyə gələn zaman maşında bir nəfər qadın da olub.\n02-11-2017 14:41 "Qoca" əməliyyatını uğurlu hesab etmək olarmı? Ekspertdən münasibət


Sumqayıtlılar İcra Hakimiyyətindən nə istəyirlər\nHörmətli Modern.az saytı Biz sizin fəal oxucularınızıq! Baxırıq ki, bəhs etdiyiniz problemlər vaxtında öz həllini tapır. Ona görə sizdıən kömək istəyirik.\nSumqayıt sakinləriyik. 4-cü məhəllədə yaşayırıq. Şəhərin İcra Hakimiyyətindən məhləmizi 200 metr məsafə ayırır. Bu ilin soyuq qışını çox çətinliklə keçirdik. Məhəlləmizdə yaşayan təqaüdçülər aldıqları kiçik pensiyaları ilə otaqlarını qızdırmağa məcbur oldular. Çünki məhləmizin istilik sistemi yoxdur.\nBinaların giriş və çıxış qapıları, pəncərələri yoxdur. 25 ilə yaxındır ki, bu məhəllədə bir dəfə də olsun abadlıq işi aparılmayıb. Ancaq yazı-pozularında, hesabatlarında belə göstəriblər ki, guya məhəllədə yaşıllaşdırma və ya təmir işləri görüblər. Vəziyyətimiz çox gərgindir. Artıq neçə illərdir ki, bizim məhəllənin yaşıllıq zolaqları da quruyub gedib.\nOlan zolaqlara da tamet daşları düzüb, ağaclatrın inkişafına mane olurlar. Hər il olduğu kimi, bu il də bir dəfə də olsun məhəllənin kənar yollarında olan ağaclara bir içim su verilmədi. Bəs bu şəhərin Yaşıllaşdırma və Su idarələri suyu nəyə sərf edirlər? Bir dəfə də olsun ağacların dibi bellənməyib. Bunun əvəzində məhəllə və məhəlləyə aid yollarln qırağında özlərinə sərf edən obyekt tikintiləri inşa edirlər. Bu ilin fevral ayında İcra Hakimiyyətinin səlahiyyətlisi Tariyel Hacıyevin imzası ilə aldığımız yalançı vəd verən məktubu sizə də təqdim edirik.\nHətta bu məktubdan sonra da məhəlləmizin bərbadlığı ilə maraqlanan olmadı. Bu məhəllədə heç bir avtomobil yolu yoxdur. İnsanların min bir əziyyətlə aldıqları maşınları, məhəllədaxili yollarda çökəklərə düşərək sıradan çıxır. Azərbaycan Respublikasının hörmətli prezidenti cənab İlham Əliyev şəhərlərin, eləcə də Sumqayıtın abadlaşdırıması üçün dəfələrlə bu şəhərə milyonlarla vəsait ayrır. Niyə o vəsitdən 10 minə qədər əhalisi olan 4-cü məhəlləyə çatmır? Biz də sivil Azərbaycanın sivil qanunları ilə, gözəl şəraitdə yaşamaq istəyirik. Bəlkə şikayətimizi Siz lazımi ünvanına çatdırasınız...\nSizdən kömək gözləyən, 4-cü məhəllənin sakinləri.


Uşaqlarda ozünə inamı neca formalaşdıraq? » Aztehsil.com\nHər bir insan doğuıduğu andan etibarən ətraf mühitə uyğunlaşma, ailə tərbiyəsi, cəmiyyətin birbaşa və ya dolayı təsirlər və s. faktorlar əsasında formalaşır ,daima sosial-mədəni dəyişiliklərə uğrayır. Buna görədə qeyd edilmiş təsirlərin hər bir insana müxtəlif dərəcədə istiqamətverici xüsusiyyətə malikdir. İndi bütün bu təsirlərə ətraflı baxaq.\nBütün dünyada yaşayan canlılar kimi insanda doğulduqda heç bir məlumatı olmur. El arasında belə bir məsəldə varki "Ağ kağız kimi” olur. Lakin insana verilən şüur digər canlılardan fərqli olaraq ətraf mühitdə baş verən prosesləri insan beynində inikası, onun analizi və özünə uyğunlaşdırma kimi xüsusiyyətlər qazanır. Şüurun fərdi və ictimai formaları vardır. Fərdi şüur – bir insana xas olan ideyalar, baxışlar sistemidir. İctimai şüur isə müəyyən insan qrupuna xas olan ideyalar, baxışlar sistemidir. Şüurun xüsusiyyətləri psixi proseslər, fərqləndirmə, mənlik şüuru məqsədin olması və ictimai-tarixi xarakter daşımasıdır.\nDeməli hər bir insan dünyaya heçnədən fərqi olmayan fərd formasında gəlirlər , zaman keçdikcə ailədə, cəmiyyətdə və ətraf mühitin təsirləri nəticəsində müəyyən xüsusiyyətlərə malik şəxsiyyətə çevrilirlər. Buna görədə uşağın həyatında hər bir şeyin dəyərli olduğunu və "Ağ kağız”da qeyd olunduğunu unutmamalasınız. Aşağıdakı məsləhətlər uşaqlardakı özünə inamı artırmaq , içinə qapanmaq və depressiv xüsusiyyətlərin formalaşmasının qarşını almaqda kömək edir.\n1.Uşaqlar hər nə soruşsada hətta bir neçə dəfə də təkrarlasa çalışın cavabsız qoymayın. Cavabsız hallar müəyyən müddət davam etdikdə beyindəki analiz mərkəzi daha sizin onun sualları üçün maraqsız gəldiyini müəyyən etmiş olar. Bu zaman suallarına cavab axtarmaq üçün sizdən başqasın axtarar. Buda çox zaman öz suallarını düzgün cavablamayan lakin ona isti münasibət göstərən mənfi dairəyə düşmək ehtimalını yüksəldir.\n2.Uşaqlar nə qədərdə fərd olsada onu bir şəxsiyyət kimi qəbul edin. Onun fikrinin önəmli olduğunu hiss etdirin. Adicə evə hər hansi bir əşya aldıqda, biryerə getdikdə, geyim və s. uşaqdan fikir almağı unutmayın. Və imkan verin ki, seçimini əsaslandırsın.\n3.Çox zaman uşaqlarda inadkarlıq olurki, bununda ən gözəl yolu canlandırma-izahı ilə mümkündür. Canlandırma-izah uşağa misal çəkərək hekayə və ya misal formasında beynində canlandırlmasıdır.\n4.Uşaqları utancaq böyütməyin! Bu ən böyük səhvdir. Uşağa lap kiçik yaşlarından hər şeyi yaç kriteriyasına uyğun olaraq izah etməyə çalışın. Ayıbdır fikri ilə hec vaxt uşağa yaxınlaşmayın! Fikirlərini açıq ifadə etdikdə heç zaman sərt reaksiya göstərməyin. Bu onun gələckdə bir problemi olduqda və ya deyiləsi lazımbir halın sizinlə bölüşmə, məsləhət alma ehtimalını kəskin azaldır. Uşaq hər hansı məsələni 100 dəfə soruşsa da 100 dəfədə cavablamağa çalışın.\n5.Müəyyən yaş müddətindən sonra uşağa məsuliyyəti aşılamağa çalışın. Bu yaş dövrü təqribi olaraq 5-6 yaşdan başlayır. Uşaqlara(yaşları nəzərə alınmaqla) özünü şəxsiyyət kimi tanıması üçün bacara biləcəyinə əmin olduğun müəyyən sadə işlər tapşırın. Müqabilində mükafat olaraq kitab, akssesuar və ya informativ oyuncaqlar verin. Əslində burada kitab – elmi qazanmağı, akssesuar- yaradıcılıq qabiliyyətinin yüksəldilməsi, oyuncaq- gələcək iş həyatlarını əks etdirən psixoloji vasitədir.Çalışmaq lazmdır ki, uşağın qabiliyətlərinə əsasən yuxarıda qeyd olunanları düzgün seçmək lazımdır.Uşaq sizdən qaçmaması üçün sizn üçün mənasız təsir bağışlayan adicə "qığıldama” da olsa beləona diqqət çəkdiyini hiss etdirin. Nəvaziş göstərin. Dost olmağa çalışın. Unutmayın valideyni özünə dost qəbul edən hər bir kəs iş və ailə həyatında uğurlu gələcəyə malik olur.\n6.Həyat yoldaşınızla mübahisə yaşadıqda uşaqlara yansıtmayın. Səs yüksəkliyi uşaqlarda travmalara gətirə çıxara bilərki buda gələcəkdə içinə qapanıqlığa gətirib çıxarır.\n7.Ətraf mühiti, insanları sevməsi üçün uşaqlarla birlikdə heyvanları yemledin. Ətrafdakı uşaqlar nəvaziş göstərin və öz uşağınızın əlindəki oyuncaq və ya qidanı bölüşməsini izah edin. Buda gələckdə yardımsevərlik xüsuyyətinin ilkin təməl atılma mərhələsidir deyə bilərik!\n8.Sürpriz etməyi sevdirin uşaqlarınıza. Ata, ana ,nənə, baba və s. Ad günləri və ya baxça ,sinif yoldaşının ad günü və s. Kimi anlarda onlara sürpriz eləməyi, hədiyyə seçiminə apramağa çalışın. Bu gələcəkdə uşaqlarınız ailəsinə,ətraf mühitinə göstərəcəyi qayğının ilkin təməl atma mərhələsidir deyə bilərik. Sıx sıx bun etdikəd gələcəkdə gözəl "yararlı insan binası” inşa etməyə nail olarsınız. El arasında layiqli övlad böyütmək deyirlər.\n9.Otağında bir böyük rənglənməsi üçün lövhə qoyun. İzah edinki əlindəki rəngli qələmlərlə ancaq buraya nə istəsə yazsın,çəksin. Lövhə geniş olmalıdır. Hər gün çəkdiklərini mütamadi olaraq foro apartla və ya telefonla çəkməyi unutmayın. Bunu xüsusən gece uşağı yatırdıqda edin. Əgəs psixoloji təhsiliniz varsa özünüz analiz etməyə çalışın. Çətinlik çəkdikdə mütəxəssis uşaq psixoloqu ilə məsləhətləşin.\n10.Uşağlara etdikəri ilk hərəkətə görə heç vaxt sərt hərəkət etməyin. İzah edin nəvazişlə. Əgər təkrara olunsa cəza tədbirləri görə bilərsiniz. Lakin cəzanın özü şəxsiyyətini alçaltmaq yox məşğulluğun artırılması istiqamətində olmalıdır. Məsələn : 4-5 ədəd rəsm verin çəksin.Müxtəlif rənglərdə məcbur edin. Hərf, söz və ya rəqəmləri təkrar təkrar yazmağı cəza tədbiri olaraq verin.


Elnur Məmmədli: “6 idmançıya ümidim böyükdür” - MÜSAHİBƏ\nBakıda keçirilən cüdo üzrə “Böyük dəbilqə” turniri başa çatdı. 3 gün davam edən yarışda 76 ölkədən 449 cüdoçu (280 kişi, 169 qadın) qüvvəsini sınadı. Azərbaycan yığması “Böyük dəbilqə”ni 2 bürünc medalla tamamladı. Həmin medallara Tərlan Kərimov (66 kq) və Rüstəm Orucov (73 kq) yiyələndi.\nBu yarışla bağlı Azərbaycan Cüdo Federasiyasının vitse-prezidenti Elnur Məmmədli müsahibə verib.\n- Artıq Bakıda keçirilən “Böyük Dəbilqə” cüdo yarışları başa çatdı. Millimiz turniri ancaq iki bürünc medalla başa vura bildi. Fikirləriniz...\n- Turnir çox yüksək səviyyədə keçirildi. Təşkilatçılıq da çox qəşəng idi. Bu idmandır, idmanda uğur da var, uğursuzluq da. Əsas odur ki, komandamızın üzvlərindən heç kim zədə almadı. Bizim idmançılarımız bir müddət əvvəl başa çatan Kazanda keçirilən Avropa çempionatında komanda hesabında üçüncü olmuşdu. O yarışdan sonra burda uğurlu çıxış etmək çətin idi. Bakıdakı çempionat isə çox gözəl keçdi. Qonaqlarımız da hər biri yarışdan və təşkilatçılıqdan razı qaldı.\n- Bu yarışda daha böyük uğurların olmamasının səbəbi nə idi?\n- Səbəb təbii ki, var idi və bunu ən yaxşı baş məşqçi bilə bilər. Məncə bir həftə əvvəl başa çatan Avropa çempionatındakı yorğunluq burda öz sözünü dedi. Bizim əsas fikrimiz Rio olimpiya oyunlarıdır. Bu yarışda lisenziya xalları da qazandıq. Bu günlə yaşamamalıyıq. Əsas hədəfimiz Rio olimpiadasıdır.\n- Meksikada keçiriləcək çempionata da cüdo millimiz güclü heyətlə gedəcək?\n- Bunu da ən yaxşı baş məşqçimiz bilər. Qarşıdakı günlərdə yəqin ki, baş məşqçi buna qərar verəcək.\n- Artıq Rio olimpiadasına 6 çəkidə vəsiqə təmin edilib. Bu 6 çəkidə daha çox kimə ümidiniz böyükdür?\n- Mənim hər 6 idmançıya ümidim böyükdür. Onlar zəif idmançılar olsaydılar ora vəsiqə qazana bilməzdilər. İnanıram ki, hər biri özünə görə gözəl nəticə qazanacaqlar.\n- Sizin çıxış etdiyiniz 73-kq çəki dərəcəsində indi Rüstəm Orucov güləşir. Onu Olimpiya çempionu kimi görürsüz?\n- Niyə də olmasın?! Rüstəmin çox böyük potensialı var. Güclü idmançıdır.\n- Cüdoda əvvəl ayaqa “girmək” var idi. İndi isə bu fənd ləğv edilib. Bir olimpiya çempionu kimi düşünmürsüz ki, bu qərar cüdonu daha da sadələşdirib və maraqsız edib?\n- Mənim üçün ayaq olanda daha yaxşı idi. Mən olimpiya çempionu olanda bu fənd var idi. Amma ləğv ediləndən sonra bir dəfə Avropa çempionu, iki dəfə də master çempionatda qalib olmuşam. Ancaq bu fənd yaxşı idi, cüdonu daha maraqlı edirdi. Ayaq olsa, daha yaxşı olardı. (idmanxeber.com)


Nevada Atletika Komissiyası qarışıq döyüşlər üzrə rusiyalı idmançı Həbib Nurməhəmmədovun UFC-229 çərçivəsində irland idmançı Konor Makqreqor üzərində qələbəyə görə qazandığı məbləği idmançıya verməyəcək. Bunu UFC-nin rəhbəri Deyn Uayt bildirib.\n"Biz məbləği Həbibə ödəməmək barədə düşünürük. O, dəqiq tam məbləği almayacaq. Həbib çempion kəmərini saxlayacaq, amma eyni zamanda diskalifikasiyaya məruz qalacaq. Böyük ehtimalla, 4-6 ay müddətinə. O, ABŞ ərazisində döyüşlər keçirə bilməyəcək. Biz də onu digər ölkələrdə keçirəcəyimiz döyüşlərə dəvət etməyi düşünmürük"— deyə UFC rəhbəri bildirib.\nXatırladaq ki, şənbə günü— oktyabrın 6-da Las-Veqas şəhərində irland boksçu Konor Makqreqorla dağıstanlı samboçu Həbib Nurməhəmmədov arasında qaydasız döyüş olub. Rusiyalı döyüşçü qarışıq döyüş növündə qələbə qazanıb və yüngül çəkidə "Ultimate Fighting Championship— UFC" (Mütləq Döyüş Çempionatı) titulunu qoruyub.\nHəbib Nurməhəmmədovun sözlərinə görə isə onu dalaşmağa vadar edən Makqreqorun onun dinini, ölkəsini və ailəsini təhqir etməsi olub. Daha sonra çempion Nevada ştatının Atletika Komissiyasından davaya görə üzr istəyib./Sputnik Azərbaycan


YAZIÇI AZAD QARADƏRƏLİ İLƏ SÖHBƏT » Ədəbiyyat.AZ - Ədəbi yazılar, məqalələr, son xəbərlər, kitablar, poeziya\nEdebiyyat.az » Söhbət » YAZIÇI AZAD QARADƏRƏLİ İLƏ SÖHBƏT\nYAZIÇI AZAD QARADƏRƏLİ İLƏ SÖHBƏT\n21:51, 07 mart 2020\nYAZIÇI AZAD QARADƏRƏLİ İLƏ EDEBİYYAT.AZ SAYTININ QURUCUSU NEMƏT MƏTİNİN SÖHBƏTİ\n(Müsahibə ilk dəfə Türkiyədə çıxan “Şehir” ədəbiyyat dərgisinin\nmart sayında baş redaktor İbrahim Tığın çevirməsində yayımlanıb)\n1.Azad müəllim, təbrik edirik. Bu yaxınlarda Türkiyədə romanınız çapdan çıxdı. Sizcə, Türkiyədə yaşayan oxucular əsəri necə qarşılayacaqlar?\nCavab: Deyim ki, türkiyəli oxucular artıq mənim yaradıcılığımla müəyyən qədər tanışdırlar. Türkiyənin bir neçə saytında, ən çox da “Gercekedebiyyat.com”da, o cümlədən “Sincan istasyonu”, “Bahar”, “İnsancıl”, “Turnalar” dərgilərində hekayələrim ardıcıl oraq yayımlanıb. Eyni zamanda 2017-ci ildə Kaynak Yayınevi Boyalıkuşda “Süt gölü” hekayələr kitabım çap olunub. “Aydınlıq” qəzetinin kitab əlavəsində Celal İlhan və Cazim Cürbiz adlı müəlliflərin “Süt gölü” kitabım haqqında məqalələri çap olunub. Yəni romana qədər bir xeyli məsafə qət edilmişdir. Hesab edirəm ki, “Petrol tarlaları” iri həcmli roman kimi diqqət çəkəcəkdir. O səbəbdən ki, indiyə qədər Türkiyədə yalnız klassiklərin, bir də dövlətin, daha doğrusu Azərbaycan Yazıçılar Birliyinin himayəsi ilə xüsusi imtiyaz sahiblərinin kitabları çap olunub. Elə bilirəm ki, son vaxtlar mənim və daha bir neçə müstəqil yazarın əsərlərinin Türkiyə bazarına yol tapması oxucuların da marağına səbəb olacaq.\n2.Romanlarınız, hekayələriniz əksər hallarda olmuş hadisələrə əsaslanır. Dünya oxucuları üçün hər halda maraqlı ola bilər. Sizcə, yazıçı oxucunu daim maraqda saxlamağı düşünməlidir, yoxsa necə istəyirsə elə yazmalıdır?\nCavab: Açığı, yazıçı kimi mən yazanda oxucuları düşünmürəm. Bunu kimlərin oxuyacağını fikirləşsəm, istər-istəməz özünüsenzura işə düşəcək. Mən isə ilk qələm təcrübələrimi yazdığım gündən bu vaxtacan heç bir təşkilata mənsub olmadığımdan həmişə azad yazar olmuşam. O ki qaldı yazdıqlarımda olmuş əhvalatlara, bu həqiqətən belədir – mən olmuşları yazan yazıçıyam. Amma o olmuşları olduğu kimi deyil, öz yazıçı prizmamdan keçirib yazıram. Hətta elə şəkildə ki, o əhvalatları bilənlər özləri də çaş-baş qala bilərlər. Məsələn, bir hekayəm var, Qarabağ qazisinin özünü yandırması əhvalatına həsr olunub... Qazinin özünü yandırması səhnəsindən sonra məktəbdə müəllimlə şagird arasında belə mükalimə olur:\n-Hə, məllimə, mən bunu televizorda gördüm... Bir adam özünü yandırmışdı... Söndürə bilmirdilər.\nTəbii, bu situasiya yazıçı təxəyyülünün məhsuludur. Amma oxumuşdum ki, Rusiyanın hansısa vilayətində bir kəndin adamları öz-özünə alovlanıb yanırmışlar. Yəni, hansısa təxəyyülün kökündə də bir həqiqət meyarı olmalıdır... Yoxsa, yazdığın cəfəngiyata bənzəyər.\nBaşqa bir misal: “Petrol tarlaları”nda Xosrov Cavanşirov obrazı var. Moskvada oxuyub, sonra repressiya olunub, gəlib öz ucqar kəndində poçt müdiri işləyir. Dünya fəlsəfi fikir tarixinə, dünya ədəbiyyatına, siyasi gəlişmələrə belə bələd birisidir. Həkimanə danışığı, həkimin görə bilmədiyi görücülüyü var. Görücülük sözünü elə-belə demədim, həqiqətən görücüdür. Keçmişi əla bildiyi kimi, gələcəyi də gözəl görür və anlayır. Bu, bir mistikadır, təbii, amma eyni zamanda olmuş əhvalatdır. Nə edəsən ki, adamlar onu anlamır, başa düşmürlər. Amma həmişə ona möhtacdırlar. Xəstələnəndə, dara düşəndə, borc istəmək lazım gələndə ona tapınırlar. Axırda bir sərsərinin – bu sərsəri həm də vətən torpaqlarını qoruyan bir könüllüdür - əli ilə həyatını itirir.\n3.”Süd gölü” adlı hekayəniz ekranlaşdırılma prosesindədir. Bəs, romanlarınızın hansına film çəkmək olar?\nCavab: Düzü, “Süd gölü”nə Çexiyada film çəkilməsi mənim də marağıma səbəb oldu. Amma bir qədər tərəddüdlə razılaşmışdım bu təklifə. “Görəsən necə alınacaq?”, “hekayə zədələnməz ki?” kimi suallar məni narahat edirdi. Üstəlik də uzaq Praqada çəkiliş aparılacaqdı... Nəhayət. Razılaşdım, film çəkildi. Ancaq mən onu hələ görə bilməmişəm. Mənə məlumat verdilər ki, film müsabiqələrə təqdim olunub... O ki qaldı hansı romanıma film çəkilməsi məsələsinə, “Morq çiçəkləri”nə, yaxud “Əllidən bir kəm”ə çəkilməsini istəyərdim. Amma bu şərtlə ki, ssenarini mənimlə razılaşdırsınlar.\n4.Azərbaycan ədəbiyyatı bildiyimiz kimi söz və fikirlərlə zəngindir. Dünyaya çıxmaq üçün gənc yazarlara hansı tövsiyələri verə bilərsiniz?\nCavab: Bizim ölkəmiz gənc ölkədir. Müstəqilliyimizin bərpasından 29 il keçib. Ona görə də hələ ki, nə dövlət strukturlarında, nə AYB-da, nə də Tərcümə mərkəzində oturuşmuş sistem yoxdur. Bizim ədəbiyyatın dünyaya çıxışına yardım edəcək heç bir orqan mövcud deyil ölkədə. Olanlar da zəif əsərləri çıxardırlar ki, bu da getdiyi yerdəcə batıb qalır. Burda yadıma bir lətifəvari əhvalat düşür. Sovet vaxtı biz tərəflərdə bir katib varmış. Raykoma rayonun həm əqli cəhətdən, həm də fiziki cəhətdən qüsurları olan adamlarını işə götürürmüş. Mərkəzi Komitədən rayona gələnlərə bir gözü şikəst, dili pəltək, axsaq, üstəlik savadsız işçilərini göstərib deyərmiş: “Mən nə edə bilərəm? Bu rayonun qaymaqları bunlardır...” İndi bizdə də buna bənzər vəziyyətdir. Baş nazirin müavini işləyən yazıçı özünün və atasının əsərlərini xaricdə çap etdirirdi. AYB sədri özünün və ata-anasının, hətta yazıçılığa az dəxli olan qızının əıərlərini xaricə çıxardır. O birilər də onlara baxıb ancaq dostlarının əsərlərini xaricdə yayımlayırlar. Soruşanda da o katib kimi deyirlər: olanımız budur...\nBəs çıxış yolu varmı? Var, əlbətdə. Əzablıdır, amma mütləq gediləsi yol budur. Ən çox gənclərədir sözüm: layiq bildiyiniz yazılarıınızı xarici dillərə çevirtdirin, onları dünyanın gəlişmiş ölkələrində - Türkiyədə, Avropada və Amerikada yayımlatmağa çalışın. Əsərlərinizi xarici ölkələrin ədəbiyyat müsabiqələrinə göndərin. Bu yol çətindir, amma getməyə məhkumuq.\nGənclərə daha bir sözüm: xarici ölkələrə gedib oralarda yaşayın, hətta mümkün olsa əsərlərinizi mənimsədiyiniz dillərdə - ingiliscə, almanca, fransızca yazmağa çalışın. Təəsüf ki, bizim bu sarıdan təcrübəmiz zəngin deyil. Amma yox da deyil. Ən şah əsərimiz “Əli və Nino” almanca yazılmadımı? Hətta o dildə yazılmasaydı, bəlkə heç bizə gəlib çatmayacaqdı...\n5.Türkiyədə hər yerdə kitab fuarları var. Kitablar ucuz qiymətədir. Bölgələrdə kitab mağazaları çoxdur. Kitab çap olunarkən tirajı yüksək olur. Bəs, bizdə bu proses nə üçün ləng və zəif gedir?\nCavab: Yuxarıda bu suala qismən cavab verdim: Türkiyə min illik oturuşmuş sistemə malik bir dövlətdir. Bizdə isə hələ ki, kitabsızların hegemonluğu sürməkdədir. Heç bir nazirin əlində kitab gördünüzmü? Bir məmurun kitabxanaya, kitab mağazasına girdiyini eşitdinizmi? Olmayıb belə fakt. Bizdə hələ ki, hər şey özfəaliyyət səviyyəsindədir. Bir də fədəkar yazıçılar və onların əsərlərini çətinliklə də olsa çap edən zəif imkanlı yayın evləri. Bu sualın cavabı fərdlərdən çox, dövlətdən asılıdır. Ona görə çox dərinə getməyə lüzum görmürəm.\n6.İnformasiyanın işıq sürətilə yayıldığı bir dövrdə müasir insan nə üçün kitab oxumalıdır?\nCavab: Mənim “Əllidən bir kəm” romanım bu sətirlərlə başlayır:\n“2-ci minillik bitmiş, üçüncüsü başlamışdı. Ölkələr bir-birinə dəymiş, SSRİ boyda imperiya dağılmış, o biri respublikalar kimi Azərbaycan da müstəqil olmuşdu. Amma hər əsrin başında və sonunda olduğu kimi, bu dəfə də torpaq itirmişdik...\nMinilliyin sona varmasına - üç sıfırın birdən yan-yana düzülməsinə, bir az sonra 3-cü minilliyin başlamasına kompyüterlər dözməmiş, sıradan çıxmış, itkilər olmuşdu... Ən böyük itki isə insan itkisi idi. Köhnə minilliyin sonlarında başlamış müharibə insanları udmuş, erməni-azərbaycanlı münaqişəsi sonu görünməyən savaşa çevrilmişdi. Ancaq insanları təkcə müharibə udmurdu...”\nBax, bu hissləri hamımız yaşamışıq: 2000-ci ildə qorxurduq ki, komputerlərimiz sıradan çıxacaq və yazılarımız məhv olacaq. Allah göstərməsin, bir yanlış həmlə bütün elektron sistemi çökdürə bilər... O zaman nə itəcək, nə qalacaq, bunu bir allah bilir. Kağız isə əbədidir. “Əlyazmaları yanmır” deyiminin hikməti, məncə burdadır. Ona görə kitabdan üz çevirmək, fəlakətə səbəb olar. Həm elektron kitab, həm kağız kitab insanı ayaqda saxlayan ən böyük nemətdir.\n7. Türkiyədə yaşayan gənclər tez-tez sual verirlər: dünya oxucularına yerli müəlliflərdən kimləri oxumağı tövsiyə edərsiniz?\nCavab: Bizim millət Qafqazın göbəyində, ən verimli torpaqlarda yaşadığı üçün bura həm qədimdə, həm də sonralar sənət üçün də münbit yerə çevrilib. Şairin, memarın, musiqiçinin varlı torpaqlara, şah qəsrlərinə meyl eləməsi başa düşüləndir: yazdığı əsərlərin qonorarı yalnız belə bir yerdə qiymətləndirilə bilər və əsərləri saraylarda əsrlərin qovğasından salamat çıxa bilərdi. Dünyanın ən qüdrətli şairi gəncəli Nizami özü saraylara nifrət etsə də, beş poemasını beş padşaha elə-belə ithaf etməmişdi axı. (Nə yazıqlar ki, bu gün dünyanın ən varlı ölkələrindən olan Azərbaycanda yazıçı yazdığının müqabilində heç nə ala bilmir. İndi ədəbiyyatı və sənəti dərk etməyən, yalnız sərvət ovçusuna çevrilən bir zümrə vardır ki, onlarçün sənət heç nə ifadə etmir. Ona görə illərdir kitab üzərindən ƏDV-nin götürülməsi kimi sadə bir tələbimizi rədd edirlər. Kitabı alıb oxuyası zümrəni çörəklə imtahana çəkirlər və buna görə də kitablarımız istənilən kimi satılmır, qazancımız da sıfır həddindədir. Yazıçıların bir çoxu buna dözmür, hakimiyyətin əlinə baxır, ona görə də müstəqil ola bilmir, cəsarətli fikir söyləməkdən məhrum olur.)\nSonralar Azərbaycan türkləri 1918-ci ildə Şərqdə ilk demokratik respublika quranda da, dövlət dilini türk dili elan edəndə də, ilk teatrı, ilk operanı yaradanda da Azərbaycan ədəbiyyatının gücünə arxalanıb. Böyük öndərimiz M.Ə.Rəsulzadə qurduğu müstəqil dövlət ruslar tərəfindən istila ediləndə Türkiyəyə üz tutdu və apardığı mücadilənin ən gərgin anında eşitdi ki, Sovet Azərbaycanında böyük Nizami haqqında “fars şairi” və digər dedi-qodular gəzmədədir, hətta Maretta Şaginyan adlı bir erməni yazar Nizaminin qəhrəmanı Şirini erməni çıxartmışdı.\nOnda böyük Rəsulzadə bir an belə düşünmədən qələmə sarıldı və yaxşı bildiyi fars dilinin imkanlarından yararlanaraq Nizamini qorumaq amacıyla “Böyük Azərbaycan şairi Nizami” adlı fundamental bir monoqrafiya yazaraq bu mövzuya nöqtə qoydu. Hətta qeyri-rəsmi məlumata görə Mir Cəfər Bağırov o əsəri gətirdərək gizlin şəkildə oxutdurmuş, yalnız bundan sonra M.Şaginyanın Azərbaycana səfərlərinə qadağa qoymuşdu. Yeri gəlmişkən, bu mövzuda mənim “Brend” adlı bir hekayəm də var.\nSovet höküməti kimi mühafizəkar bir imperiya kürəyini ədəbiyyata söykəmişdi, hətta o dərəcədə ki, bir ölkənin xalqını yalançı ədəbiyyatla ovuda bilmişdi – bu ədəbiyyat əslində narkomaniya kimi bir şey idi: Canbul Cabayev adlı bir qazax xalq ozanını o qədər püfləyib şişirtmişdilər ki, axırda onun yaradıcılığının buna uyğun olmadığını görüb, tanınmış şairləri onun əvəzindən şeirlər yazmağa vadar etdilər – təbii, yaxşı qonorar müqabilində. Bu barədə böyük bəstəkar Dimitri Şostokoviçin məşhur fikirləri var: “Hər şey isə uydurma idi. Cambul Cambayev özü əlbəttə ki, mövcud idi. Tərcümələr də. Orijinal isə yox idi. Çünki, Cambul bəlkə də yaxşı adam idi. Ancaq şair deyildi. Nə bilim, bəlkə də şair idi. Amma bu heç kimi maraqlandırmırdı. Çünki, Cambulun guya rus dilinə tərcümə olunmuş mövcud olmayan şeirləri elə rus şairləri tərəfindən yazılırdı.“\nNə yazıqlar ki, Azərbaycanda bu tip həqiqətləri qələmə alan kimsə olmayıb. Halbuki bu günün özündə belə bizdə saxta yazıçılar mövcuddur. Sizə adı yuxarı dairələrdə hallanan beş-altı yazar misal gətirərəm ki, onların əvəzindən yazan mirzələr var. Bunlar isə deputatdırlar, katibdirlər, hökümət üzvüdürlər və bu mirzələrə yaxşı qonorar verdirə bilirlər. Yəni bizdə ədəbiyyat üç tipdədir: mirzələrə yazdırılan saxta ədəbiyyat, bütün dünyada olan boz ədəbiyyat və bir də həqiqi ədəbiyyat.\nMən sizə bütöv 20-ci əsrin və 21-ci əsrin əvvəlinin həqiqi Azərbaycan yazıçılarının bir qrupunun adını çəkə bilərəm, amma bu sadalamada tamlıq olmayacaq təbii ki.\nNasirlərdən Y.V.Çəmənzəminli, Sabir Əhmədli, Əkrəm Əylisli, İsa Muğanna, İsi Məlikzadə - bunlar ustadlardır. Mənim Anarın şəxsiyyətinə simpatiyam yoxdur, amma bu o demək deyil ki, onu o siyahıya salmamalıyam: ...və Anar. Sonrakı nəsildən Mövlud Süleymanlı, Seyran Səxavət, Afaq Məsud, Rafiq Tağı, Seymur Baycan, Şərif Ağayar, Mübariz Örən...\nPoeziyada Əli Kərim, Eldar Baxış, Ələkbər Salahzadə, Məmməd İsmayıl, Vaqif Bayatlı, Rasim Qaraca, Aqşin Yenisey, Qismət...\n8. Sizə “Biz-klub” adından təşəkkürümü bildirirəm. Yeni-yeni uğurlar arzzulayırıq. Sonda nə demək istərdiniz?\nCavab: Sağ olun. Sizin “Biz-klub”u hələ ki, yaxşı tanımıram, amma edebiyyat.az saytını uğurlu layihə hesab edirəm.\nDeyəcəyim odur ki, ədəbiyyat bu gün cəfakeşlərin sənətidir. Bu sənətdən pul qazanmayan, amma onun sükanını buraxmayanların başqa adı yoxdur. Bu günün Azərbaycan yazıçısını mən həm də gələcəyə yatrım yatırdan birisinə bənzədərdim. Ölkəmizin indiki halı elədir ki, nə kino çəkilir, nə mədəniyyətimiz fərli-başlı inkişaf edir, nə elmimiz bir yana çıxa bilir. Hamısının əvəzindən bu gün yazıçılar vuruşurlar. Ədəbiyyat bütün sahələrə nisbətən fədəkar yazıçıların hesabına ayaqdadır. Bizlər, hətta ağır Qarabağ müharibəsi zamanı belə qələmi buraxmadıq. Üzmü gənclərə tuturam: siz də bu müqəddəs missiyanı davam etdirin. Bu gün də olmasa, gələcəkdə yazdıqlarınız öz dəyərini alacaq. Siz həyatda olmasanız belə, əsərləriniz sizi yaşadacaq. Ona görə ruhdan düşməyin. Yazı taledir, alın yazısıdır, tanrının sizə bəxş etdiyi lütfdür. Yazıblar qalıb, yazın ki, qalsın.\n(“Şehir” edebiyyat dergisi, Türkiyə)


00:05 3 Oktyabr 2016\nQoç - yaxşı gəlir əldə edə bilərsiniz. İstək və niyyətlərinizin əsiri olmayın. Onlar sizi planlaşdırmadığınız yerə apara bilər. Uzaq səfər və ya səyahət məsləhət deyil.\nBuğa - ehtiyatlı və sayıq olun. Xoşagəlməz hadisələrin yaşanma ehtimalı böyükdür. Eksperimentlər etməyin, riskə aludə olmayın. Bu minvalla təhlükəsizliyinizi təmin etmiş olarsınız. Uzun səfər üçün əlverişli gün deyil\nƏkizlər - ekstremal hisslər sizi düşünülməmiş addımlar atmağa vadar etməsin. Sizə qarşı aqressiv mövqe tutan insanlarla görüşdən yayının. Bütün diqqəti öz işlərinizə yönəldin. Başqalarının işlərinə mümkün qədər az müdaxilə edin.\nXərçəng - Tələsməyin, düşünülməmiş addımlar atmayın. Təmkinlə davransanız, faydalı işlər görərək yaxşı nəticələr əldə edə bilərsiniz. Başqasının dediklərindən daha çox, öz fikirlərinizə bel bağlayın.\nŞir - təcrübəli, bilikli insanlarla təmaslarda xeyir var. Hüquqi məsələlərin həlli üçün münasib gündür. Şəxsi münasibətlərdə kiçik problemlər yarana bilər. Ruhdan düşməyin.\nQız - kiməsə yardım edə bilməyəcək, hətta vəziyyəti daha da korlayacaqsınız. Alış-verişdə bədxərclik etməyin. Nə isə almaq istəyirsinizsə, o əşyanın sizə nə dərəcədə gərəkli olduğunu düşünün.\nTərəzi - aktiv və enerjili olun. Hər şey istədiyiniz kimi getməsə də, hadisələrin axarını dəyişərək məcrasına müdaxilə etməyə çalışmayın. Situasiya ilə barışın, şanslar və imkanlardan yararlanın. Mənasız, heç bir əsası olmayan məsrəflər etməyin.\nƏqrəb - iİndiyədək bədxahlarınızın yanında olan şəxs müttəfiqinizə çevrilə bilər. Şəxsi münasibətlərdə təşəbbüs üçün əlverişli zamandır. Yeni tanışlıqlar asanlıqla yaranır. Emosiyalara qapılmayın, illüziyaların əsiri olmayın.\nOxatan - maraqlı, əlverişli və məhsuldar gündür. İstənilən, hətta ən çətin işə başlaya bilərsiniz. Bilik və bacarıqlarınızdan yararlanın. Yalnız kəskin zərurət yarananda yardım üçün dostlara müraciət edin. Tanışlar və ya tərəfdaşlar sizə dəstək verə bilərlər.\nOğlaq - Daşınmaz əmlak və ya nəqliyyat vasitəsi ilə bağlı əməliyyatlar məsləhət deyil.\nEmosional fon stabil deyil. Gah sevinir, gah da səbəblərini özünüz anlamadığınız təlaşa və nigarançılığa qapılırsınız. Yaxınlarınızla dil tapmaq çətinləşir. Sevdiyiniz insanla münaqişə yaratmayın.\nDolça - çətin olacaq. Yaranan problemlər və formalaşan çətinliklər mürəkkəbdir. Onları çözmək üçün baş sındırmalı olacaqsınız. İşdə rəhbərliklə fikir ayrılıqları yarana bilər. Dövlət qurumlarının nümayəndələri ilə təmaslarda diqqətli olun.\nBalıqlar - yaranmış situasiyada necə davranacağınızı müəyyənləşdirin. Yaxın ətrafınızdakı insanlar bunu dəqiqləşdirə bilmirlər. Yeni iş və ya layihəyə başlamaq olar. Bilik və bacarıqlarınızı artırın, dünyagörüşünüzü genişləndirin.\nGünün qoroskopu aktiv enerjili olun


525-ci Qəzet - Daha bir "Qobustan"\nDaha bir "Qobustan"\n"Qobustan" sənət toplusunun yeni sayı işıq üzü görüb.\nToplu ənənəvi olaraq baş redaktordan "Qırx sətir" rubrikası ilə başlayır. Burada Vaqif Əlixanlı "Leyli və Məcnun"un yubiley tamaşasından söz açır. "İslam vurğunu Yeva de Vitray-Meyeroviç" məqaləsi də bu rubrikadadır. Camal Aydın "İslamın gülər üzünü görən xanım..." məqaləsində Meyeroviç haqqındakı fikirləri davam etdirir.\nFirudin Qurbansoy "Qobustan"a müsahibəsində "Azərbaycandakı yer adları çox şeydən soraqçıdır" deyir. Müsahibəni F.Qurbansoyun "Həmişəyaşar Xızır-zində" məqaləsi izləyir.\n"Dünyanı bəzəyənlər" bölməsində akademik İsa Həbibbəylinin Ömər Eldarovun 90 illik yubileyinə həsr olunmuş "Düşünən və düşündürən ustad", Azər Turanın "Azərbaycan həsrətlisi Səlim Turan", Ziyadxan Əliyevin "Miniatür: sənət növü, ya üslub?", Fizzə Quliyevanın "Naxçıvan xalçalarında buta..." məqalələri yer alıb.\n"Sarı sim" rubrikasında Mustafa Çəmənli "Mütəllim segahı" essesi, vokalçı İlham Nəzərovun Narıngül Nadirlə, Fəraməz Gərmrudinin Saminə Hidayəqızıyla müsahibələr, Nərgiz Əhmədova-Abdullayevanın "Ərğənun özümüzə qayıdır..." və "YUNESKO Kamançanı- bizimki tanıdı..." məqalələri dərc olunub.\n"Pərdə arxası" bölməsində oxucular Məsməxanım Qubadovanın "Faciə aktyorunun faciəli ölümü..." H.Ərəblinskinin ölümünə gecikmiş nekroluqunu, Esmira Nəzərlinin Xalq artisti Murad Yegizarov haqqında "Qəhrəmansız...ən vacib müsahibə" portret yazısını oxuyacaqlar.\n"Beş yarpaq" bölməsinin ilk yazısında Elçin Qaliboğlu "Novruz havası" deyib. Allahverdi Eminovun "Oğurlanmış xəritənin sirri", Aydanın "Həmənki o Şliman...", Rahid Uluselin "Rum elinə bir baxış və yaxud Afinada fəlsəfi anımlar...", Xaləddin Sofiyevin "Post-strukturalizmdən post-modernizmə..." araşdırmaları da bu bölmədədir.\n"Pillələr" rubrikası muzeyçiliyə həsr olunub. Elnarə Kərimovanın "Arxeoloji tapıntıların muzeydə təbliği", Çinarə Heydərovanın "Ekspozisiya məkanında informatik vasitələr", İlahə Həsənovanın "Gəncənin diyarşünaslıq irsində bölgə amili", Əli Abuzərovun "İnteraktiv muzey nəzəriyyəsində oyunların əhəmiyyəti" məqalələri bu qəbildəndir.\n"Yazı pozu" rubrikasında bu dəfə amerikan dramaturqu Tennesi Uilyamsın qısa bioqrafiyası və "Odda doğulub ölən Simurğ...", "Tarakan dərmanı və yaxud Çexovun kölgəsi" adlı birpərdəli pyesləri təqdim olunub. Pyesləri dilimizə Ə.Vaqif tərcümə edib.


Tovuzda 2 nəfərin minaya düşməsinin təfərrüatı məlum olub - YENİLƏNİB - VİDEO » Atatv.az\nAtatv.Az Report-a istinadən bildirir ki, hadisə zamanı hər iki şəxs ərazidə heyvan otarırmış.\nAtatv.Az report-a istinadən xəbər verir ki, hadisə Azərbaycan-Ermənistan qoşunlarının təmas xəttinin rayonun Əlibəyli kəndi ərazisindən keçən hissəsində baş verib. Belə ki, həmin kəndin sakinləri, 24 yaşlı Mehdiyev Elşad Vidadi oğlu və 14 yaşlı Hüseynov Elgün Fərid oğlu minaya düşərək ağır bədən xəsarətləri alıblar. Yaralılar Tovuz Rayon Mərkəzi Xəstəxanasına çatdırılıblar.\nQubada hoteldə kanatın qırılması ilə bağlı TƏFƏRRÜATLAR məlum oldu


Cəbhədə məhv edilən ermənilərin fotoları yayıldı – FOTO + YENİLƏNİB » Joy.az - Bizimlə daha rəngarəng\nCəbhədə məhv edilən ermənilərin fotoları yayıldı – FOTO + YENİLƏNİB\n01 Avqust, 2014\nDüşmən əsgərlərinin adları da açıqlandı.\nErmənistan mətbuatı cəbhədə məhv edilən iki erməni hərbçisinin adlarını açıqlayıb və onlardan birinin fotoşəkillərini yayıb.\nCəbhədə ordumuzun məhv etdiyi işğalçılar Ararat Xanoyan və Azat Asoyandır.\nQeyd edək ki, dünən gecə baş vermiş döyüşlərdə ordumuzun 8 hərbçisi şəhid olub.\nDağlıq Qarabağın şimal istiqamətində Ermənistan Silahlı Qüvvələrinin 2 hərbi qulluqçusu öldürülüb.\nErməni mətbuatının verdiyi məlumata görə, hadisə cəbhənin şimal istiqamətində Azərbaycan-Ermənistan qoşunları arasında baş verən toqquşma zamanı qeydə alınıb.\nHəlak olanların şəxsiyyəti və insidentin detalları barəsində Ermənistan tərəfi susur.\nCəbhədə döyüşlər qızışdı: 8 şəhid verdik\nCəbhədə mina partladı: 3 hərbçi şəhid olub, 4 hərbçi yaralanıb\nMübariz İbrahimov və Fərid Əhmədovun meyitləri təhvil verilib\nŞəhid hərbçilərimizin meyitləri sabah qaytarılacaq!\nŞəhid Mübariz İbrahimovun ölümündən sonrakı şəkilləri yayıldı\n15 Avqust 2014 00:48\nnə gündədilər bunnar\n6 Avqust 2014 01:01\nXahiş eləyirəm, onalara öküz demə. Öküzlərə hörmətsizlikdir. Nəticə etibarilə, öküzlər də bir canlıdır. Ermənilər kimi mənşəyi bilinməyən, doğulanda, şərəf, qeyrət, namusdan pas keçmiş "canlılar" deyil...\ntamamile raziyam.var olun.\ncox cox raziyam\n2 Avqust 2014 18:31\n1 Avqust 2014 15:33\n1 Avqust 2014 15:07\n1 Avqust 2014 14:32\nALLLAH KÖKLƏRİNİ KƏSSİN BUNLARIN!!!


Fransada atışma olub, yaralı var\n21:04 01.11.2020 (Yenilənib 20:59 01.11.2020)\nBAKI, 1 noyabr - Sputnik. Fransanın cənubundakı Monpelye şəhərində atışma olub, bir nəfər xəsarət alıb.\nSputnik Azərbaycan bildirir ki, bu barədə Actu.fr portalı məlumat yayıb.\nHadisə şahidlərinin sözlərinə görə, atışmada təxminən on nəfər iştirak edib. Onlar əlcək və maska taxıbmışlar. Hadisə yerinə polis əməkdaşları cəlb edilib.


“Azərkosmos” ASC 2020-ci ilin yekunlarına dair maliyyə nəticələrini açıqlayıb.\nXeberler.az-ın verdiyi məlumata görə, ASC-dən bildirilib ki, maliyyə nəticələrini əks etdirən hesabata əsasən, 2020-ci il ərzində koronavirus pandemiyasının yaratdığı çətinliklərə baxmayaraq, “Azərkosmos”un əsas fəaliyyətdən gəlirləri 2019-cu il ilə müqayisədə 5 faiz artıb. Məzənnə fərqi effekti nəzərə alınmadan “Azərkosmos” 2020-ci ili 10,3 milyon manat mənfəətlə başa vurub. Belə ki, 2020-ci ilin sonuna avronun 2019-cu ilə nisbətdə 10 faizdən çox bahalaşması ilə (təxminən 1,90-dan 2,10-a) məzənnə fərqi effektinin kəskin artması peyk layihələrinin maliyyələşdirilməsi üçün avroda götürülmüş borcların manat ekvivalent dəyərini artırıb və dolayısı ilə texniki olaraq əlavə xərclər hesabatda 2020-ci ilin yekunu kimi 5 milyon manat zərərin tanınmasına səbəb olub.\nGəlirlərin artım məsələsinə qlobal prizmadan baxdıqda son illərdə dünya peyk sənayesinin “durğunluğu” dövründə “Azərkosmos”un vəziyyəti kifayət qədər ümidverici görünür. Son illər dünya peyk sənayesinin gəlirlərinin azalan trendinə və 2020-ci ildə koronavirus pandemiyasının təsirlərinə baxmayaraq “Azərkosmos”un gəlirləri stabillik nümayiş etdirir və proqnozlara nəzər saldıqda gəlirlərin növbəti illərdə daha da artacağı gözlənilir.\nÜmumilikdə “Azərkosmos”un gəlirlərinin 90 faizi peyk xidmətlərinin ixracından formalaşır. “Azərkosmos” dövlət və qeyri-dövlət ixracatçı subyektləri arasında xidmət sektorunda ixrac həcminə görə ən yüksək nəticə ilə ilk yerdədir. Şirkətin “Azerspace-1”, “Azerspace-2” və “Azersky” peykləri üzrə ixrac portfelini əsasən ABŞ, Böyük Britaniya, Fransa, Almaniya, Malayziya kimi dünyanın aparıcı ölkələrinin qabaqcıl şirkətləri təşkil edir. Bu isə öz növbəsində bir tərəfdən “Azərkosmos”un likvidliyinin güclənməsinə təsir edir, digər tərəfdən isə ölkəyə stabil xarici valyuta axınını təmin edir.\nHəmçinin hesabat ilə bağlı qeyd etmək lazımdır ki, yığılmış zərərin çox böyük hissəsi “Azərkosmos”un əməliyyat fəaliyyəti ilə bağlı deyil. “Azərkosmos”un həyata keçirdiyi peyk layihələri xarici valyutada cəlb edilmiş kreditlər vasitəsilə maliyyələşdirilib və ötən illərdə baş vermiş devalvasiyalar manatın məzənnəsinin aşağı düşməsinə səbəb olub ki, “Azərkosmos” maliyyə hesabatlarının manat ilə hazırlanması səbəbindən mənfi məzənnə fərqi məbləğini texniki olaraq zərər kimi tanımaq məcburiyyətində qalıb. Gəlir və xərclərlə bağlı proqnozlar növbəti illərdə şirkətin mənfəətdə stabillik əldə edəcəyinə əminlik verir.\n“Azərkosmos”un ümumi öhdəlikləri 2020-ci ilin sonuna 2019-cu ilə nisbətdə 59,09 milyon manat və ya 9 faiz azalaraq 604,68 milyon manata düşüb. “Azərkosmos”un öhdəlikləri peyk layihələri ilə bağlı götürülmüş kreditlərdir. Bu kreditlər peyk xidmətlərindən əldə edilən gəlirlər hesabına vaxtı-vaxtında geri ödənilir və bu günə kimi şirkətin vaxtı keçmiş və ya gecikdirilmiş kredit borcu qeydə alınmayıb\nQeyd edək ki, “Azərkosmos”un 2020-ci ilin yekunları üzrə dərc olunmuş maliyyə hesabatları dünyanın dörd ən böyük audit şirkətlərindən biri olan “PricewaterhouseCoopers” (PwC) audit şirkətinin Azərbaycan nümayəndəliyi tərəfindən müstəqil auditor rəyi alıb.\n"Azərkosmos"un ixrac gəlirləri artıb